text:
Осҡон сәсте сәхнәләрҙә йәнә "Еҙ үксә"
Халҡыбыҙҙың бай тарихын, миллилеген, кѳнкүрешен, хатта кәйефен, хыялдарын, ҡайғы-хәсрәттәрен вә шатлығын сағылдырған бейеү сәнғәтенә битарафтар һирәктер арабыҙҙа. Яңы ғына тәпәй баҫҡан кѳләкәс сабыйҙан алып, инде олпат йәшкә еткән оло быуын вәкилдәренә тиклем, дәртле бейеү кѳйѳн ишетеү менән, бар ауыртыу-һыҙланыуҙарын, көйһөҙләнеүҙәрен онотоп тыпырлап тѳшѳп тә китә. Шөкөр, һуңғы йылдарҙа республикабыҙҙа сәнғәттең был тѳрѳнә ҡарата иғтибар бермә-бер артты. Был йәһәттән беҙҙең районда ла байтаҡ саралар ойошторола. Ошо кѳндәрҙә Шығай “Ѳлкәр” башҡорт мәҙәни үҙәгендә дүртенсе йыл рәттән уҙғарылған Башҡортостандың халыҡ артисы, һәләтле хореограф, данлыҡлы яҡташыбыҙ Риф Ғәбитов призына “Еҙ үксә” район бейеү конкурсының финалы ғына ла быға асыҡ миҫал. Бейеү сәнғәтен үҫтереү, камиллаштырыу, пропагандалау маҡсатын күҙ уңында тотҡан әленге ярыш быйыл да бихисап бейеүсене бергә тупланы.
Конкурсанттарҙы на- рыҡлау ѳсѳн мәртәбәле баһалама комиссияһына сәнғәт донъяһында ҡаҙаныштары, тынғыһыҙ вә фиҙаҡәр эшмәкәрлеге арҡылы танылыу яулаған яҡташтарыбыҙ - Салауат Юлаев исемендәге дәүләт премияһы лауреаты, бейеүҙәре менән бар донъяны таң ҡалдырған Риф Фәтих улы Ғәбитов, Башҡортостандың атҡаҙанған мәҙәниәт хеҙмәткәре, Рәсәйҙең почетлы кинематографы Зәлифә Әхмәҙей ҡыҙы Әғләмова, Сермән музыка мәктәбенең хореограф-педагогтары Зинира Харис ҡыҙы Дәүләтова һәм Елена Николаевна Әғзәмова билдәләнде.
...Эй, ѳйѳрѳлә сәхнәлә ап-аҡ күбәләк-ҡыҙҙар. Хәрәкәттәренең еңеллеге, кәүҙәләренең һығылмалылығы, йѳҙҙәренең нурлылығы солғанышында, гүйә, шау сәскәле йәшел сәхрәлә кескәй һылыуҡайҙар түгел, ә елп-елп ҡанат ҡаҡ- ҡан нәфис күбәләктәр әйләнә... Һис шикһеҙ, ун дүрт йәшкә тиклемге коллективтар араһында беренсе булып сығыш яһаған Шығай күп тармаҡлы ауыл клубының “Ләйсән” бейеү түңәрәгенең (етәксеһе Дилбәр Рәхмәтова) “Күбәләк” бейеүе бер кемде лә битараф ҡалдырмағандыр. Шулай уҡ Йѳйәк ауыл мәҙәниәт йортоноң “Ынйы” бейеү коллективы (етәксеһе Айгѳл Закирова) башҡарыуында “Ѳҙҙѳрә лә баҫа ҡыҙҙар”, Рысыҡай ауыл клубының “Йондоҙсоҡ” ансамбленең (етәксеһе Земфира Мәхмүтова) “Шаян ҡыҙҙар” бейеүҙәре күңелдәрҙе елкендерерлек дәртле кѳйѳ, сулпы-әсмәүҙәрен сыңлатып сәхнәне дер һелкеткән бәләкәс ҡыҙҙарҙың кѳй ритмын тойоп, бер үк кенә баҫыуы тамаша залын дәррәү алҡыштарға күмде.
Манышты ауылынан Зарипова Сәүиә һәм Сафуанова Элина башҡарған шаян бейеү ҙә (етәксеһе Гѳлфиә Шәйхетдинова) байрам кәйефен бермә-бер күтәрҙе. Районыбыҙҙың ѳмѳтлѳ бейеү коллективтарының береһе - Үткәл ауылы мәҙәниәт йортоноң “Сулпылар” бейеү ансамбленең (етәксеһе Гүзәл Шәғәлина) парлы “Зарифаһы”, “Дуҫлығы” иһә киләсәген бейеү сәнғәте менән бәйләр һәләтле егет-ҡыҙҙарҙың барлығына ишара ғына. Ҡаһарман ауылы мәҙәниәт йортоноң “Дуҫлыҡ” бейеү ансамбле солистары Уралиә Мусина һәм Элина Ирғәлина башҡарыуында (етәксеһе Әлиә Иҙрисова) “Әхирәттәр”, Абҙаҡ мәҙәниәт йортоноң “Шатлыҡ” бейеү коллективының (етәксеһе Лира Хәйруллина) “Тимербайҙың улдары” бейеүҙәре лә һәммәһенең күңеленә хуш килгәндер. 14 йәштән алып 25 йәшкә тиклемге бейеү коллективтары араһында Мәхмүт ауылынан “Ирәмәл ынйылары” бейеү коллективының үҙенсәлекле “Тула баҫыу”, Сермән күп тармаҡлы ауыл клубынан Арсен Нәжметдинов менән Айгиз Исламовтың һоҡланғыс “Бөрйән егеттәре” (етәксеһе Айгөл Мағазова), Сосновка мәҙәниәт йорто “Арташ” бейеү ансамленең шаян “Һауынсылар” (етәксеһе Илнара Ғилманова) бе- йеүҙәренән кемдең генә күңеле елкенмәне икән һуң! 25 йәштән өлкән сығыш яһаусыларҙан Тирлән ауыл мәҙәниәт йортоноң “Ағиҙел” бейеү дуэтының “Күбәләг”ен дә (етәксеһе Ольга Евстигнеева) бик йылы ҡабул ҡылды тамашасы. 14 йәшкә тиклемге яңғыҙ башҡарыусылар араһынан Шығай ауылының “Ләйсән” бейеү түңәрәгендә шөғөлләнеүсе һылыуҙар - Гүзәлиә Сәйфуллинаның “Өләсәйем һандығы”, конкурстың иң кескәй ҡатнашыусыһы, 5 кенә йәшлек Зи- нира Хажинаның “Гөл үҫтереүсе ҡыҙ” бейеүҙәре бай йөкмәткеһе, орсоҡтай зыр әйләнгән һөйкөмлө ҡыҙыҡайҙарҙың оҫта баҫыуы менән таң ҡалдырҙы. Ә бына Береш ауыл клубының данын яҡлап килгән Азалия Байдәүләтованың сығышы иһә тотош бер тамашаға әйләнде, тиһәк, һис тә хата булмаҫ. Һәләтле ҡыҙҙың “Ғәйбәтсе” бейеүе (етәксеһе Эльвира Ғәйнетдинова) уның иҫ китмәле актерлыҡ оҫталығын да асып һалды. Инйәр район мәҙәниәт йортонан Яманғолова Диананың “Хан ҡыҙы” (етәксеһе Гөлнара Москова), Үткәл ауыл мәҙәниәт йортоноң “Сулпылар” бейеү ансамбле солисы Ислам Сабаевтың “Генерал Игзаков” бейеүҙәре (етәксеһе Гүзәл Шәғәлина), Шығай һылыуы Гөлми- наз Хафизованың самауыр-сынаяҡтар менән оҫта тыпырлатыуы (етәксеһе Лира Хәйруллина) мәҙәниәт усағын дәррәү һәм оҙайлы алҡыштарға күмде. 14 йәштән өлкән яңғыҙ башҡарыусылар араһынан Шығай күп тармаҡлы ауыл клубынан Азалия Мырҙабаеваның “Оҙон сәс”е (етәксеһе Дилбәр Рәхмәтова), Аҙналы ауылы мәҙәниәт йортонан Ғәлимова Әлиәнең “Яҙғы урман” лирик бейеүе (етәксеһе Гөлшан Ғәйфуллина), Сосновка ауылынан Илнара Ғилманованың “Хан ҡыҙы”, Ҡаһарман ауылы һылыуы Динә Шәрипованың “Талир тәңкә”һе (етәксеһе Әлиә Иҙрисова) һәммәһен дә әсир итте. Әйткәндәй, сығыш яһаусы сибәркәйҙәрҙең башҡорт ҡыҙҙарына хас тыйнаҡ вә һөйкөмлө йылмайыуы, ғәжәп ҡылыр нәзәкәтлеге, нәфислеге, буй-һындарының камиллығы, кейгән милли костюмдарының зауыҡлығы, килешле булыуы менән хайран ҡалдырҙы. 25 йәштән өлкән берҙән- бер яңғыҙ сығыш яһаусы - Рысыҡай ауыл мәҙәниәт йортонан Нәфисә Ғимранованың “Мөғлифә” бейеүе лә был күркәм байрамдың мәртәбәһен арттырҙы.
Баһалама ағзаларының етди һәм көсөргәнешле фекер алышыуынан һуң, ниһайәт, түҙемһеҙлек менән көтөп алынған ярыш нәтижәләрен иғлан итер мәл дә етте. Шулай итеп, Манышты ауыл клубынан Сәүиә Зарипова һәм Элина Сафуа нованың шаян дуэты - “Сәнғәт ара- лашыуы барлыҡҡа килтереүсе мөхит тыуҙырыу”, Рысыҡай мәҙәниәт йортоноң “Йондоҙсоҡтар”ы - “Тамашасы һөйөүе”, Шығай ауылынан “Ләйсән” бейеү ансамбле - “Бейеү сәнғәтендә ижади баш- ланғыс”, Тирлән ауыл мәҙәниәт йортоноң “Ағиҙел” дуэты - “Бейеү сәнғәтенә ынтылыш”, Шығай күп тармаҡлы ауыл клубынан Зинира Хажина - “Иң кескәй ҡатнашыусы”, Рысыҡай ауыл клубынан Нәфисә Ғимранова - “Иң өлкән ҡатнашыу- сы”, Аҙналы ауылынан Арина Сө- ләймәнова - “Өмөт”, Ғәбдөк ауылы- нан Азалия Әхмәтйәнова “Урындағы халыҡ традицияларын һаҡлау” номинацияларында дипломдар һәм аҡсалата приздар менән бүләкләнде. 14 йәшкә тиклемге яңғыҙ ҡатнашыусылар араһынан III дәрәжәле диплом менән Инйәрҙән - Диана Яман- ғолова, Шығайҙан - Гүзәлиә Сәйфуллина билдәләнһә, II урынға Береш ауылынан Азалия Байдәүләтова һәм Шығай күп тармаҡлы ауыл клубынан Гөлминаз Хафизова сыҡты. I дәрәжәләге дипломға Үткәл ауылынан Ислам Сабаев лайыҡ булды. 14 йәштән өлкән башҡарыусылар араһында III урынға Аҙналы ауылынан Әлиә Ғәлимова, II урынға - Шығай гүзәле Азалия Мырҙабаева, I урынға Ҡаһармандан Динә Шәрипова сыҡты. 14 йәшкәсә балаларҙы туплаған бейеү ансамблдәре араһында III урынға - Йөйәк ауыл мәҙәниәт йортоноң “Ынйы”лары, II дәрәжәле дипломға - Ҡаһармандан “Дуҫлыҡ” дуэты, I дәрәжәләгеһенә - Абҙаҡ ауылынан “Шатлыҡ” бейеү ансамбле лайыҡлы тип табылды. 14-25 йәшлек бейеүселәрҙән торған ансамблдәрҙән III урынға Мәхмүттән “Ирәмәл ын- йылары” сыҡһа, I урынды Сосновка ауылының “Арташ” бейеү ансамбле һәм Сермән күп тармаҡлы ауыл клубының “Йәшлек” дуэты бүлеште. Яңғыҙ бейеүселәр араһынан Сосновка мәҙәниәт йорто ҡатнашыусыһы Илнара Ғилманова Гран- при яулаһа, ансамблдәрҙән иң юға- ры баһаға Үткәл ауыл клубының “Сулпылар”ы лайыҡ булды. Ике турҙа ҡатнашыусы барлыҡ конкурсанттар, призлы урын яулаусы дипломанттар маҡтау ҡағыҙҙары һәм аҡсалата бүләктәр менән билдәләнде. Бейеү буйынса үҙ көсөн һынарға йөрьәт иткән һәммә сығыш яһаусыларҙың уңышына, оҫталығына эскерһеҙ һөйөнөп, был сәнғәт төрөнә ғашиҡ йәндәрҙең күплегенә хайран ҡалып, бар эш-көшөн ташлап Өфө һынлы ерҙән елдереп килеп еткән Риф Фәтих улы Ғәбитовтың, районыбыҙҙың мәҙәниәте, һәләтле кешеләре өсөн янып-көйөп йәшәгән Зәлифә Әхмәҙей ҡыҙы Әғләмованың ҡотлау вә дәртләндереү һүҙҙәре, ихлас теләктәре байрамға килеүселәрҙең күңеленә һары майҙай яғылып, алдағы йылдарға планлаштырылған “Еҙ үксә” район бейеү конкурсында йәнә лә ҡатнашырға илһамландырғандыр, әйтәгүр. Ғөмүмән, бихисап быуаттар аша үҙ йөҙөн юғалтмай бөгөнгәсә килеп еткән башҡортомдоң данлыҡлы бейеү сәнғәтенең киләсәге ышаныслы ҡулдарҙа булыуы, үҫеш юлын туҡтатмай һаман камиллаша барыуы, халыҡ һөйөүен яулауы, һис шикһеҙ, мәслихәт эш. “Еҙ үксә” аталмышлы бейеү конкурсында быға тағы бер ҡат инандыҡ та инде.
Автор фотолары.


c: text/html

text:
- Подробности
- Просмотров: 301
МАШИНАЛАР ЭШЛӘҮ, эшкәртеү сәнәғәтенең комплекслы тармағы. БР‑ҙа ул автомобиль сәнәғәте, приборҙар эшләү, станоктар эшләү һәм инструменттар сәнәғәте, төҙөлөш-юл һәм коммуналь машиналар эшләү, трактор һәм ауыл хужалығы машиналарын эшләү, химия һәм нефть машиналары эшләү, электр техникаһы сәнәғәте һ.б. тора. 20 б. башында Өфө губ. а.х. ҡорамалдарын эшләү б‑са 600 пр‑тие, фабрика-завод тибындағы бер нисә производство була. Улар араһында иң эреләре: Өфө т. юл оҫтаханалары (ҡара: Өфө тепловоздар ремонтлау заводы), Благовещен заводы. 1941—42 йй. респ. башлыса машиналар эшләү һәм металл эшкәртеү б‑са 86 сәнәғәт пр‑тиеһы эвакуациялана, улар нигеҙендә 85‑се з‑д (ҡара: “Гидравлика” ФДУП‑ы), Өфө кабель з‑ды (ҡара: “Уфимкабель” ААЙ), С.М.Киров ис. Өфө телефон аппаратураһы з‑ды (ҡара: “БЭТО” ААЙ), Стәрлетамаҡ станоктар эшләү заводы, Бәләбәй машиналар эшләү заводы һ.б. төҙөлә. 1990—2000 йй. респ. яңы төр продукция етештереү__үҙләштерелә: мотоблоктар һәм мотокультиваторҙар, вагон-цистерналар, персональ электрон иҫәпләү машиналары, газ плиталары, троллейбустар, автобустар, электр ит турағыстары һ.б. БР‑ҙа 2004 й. был тармаҡта 300‑ҙән ашыу пр‑тие һәм производство иҫәпләнгән, ш. иҫ. ӨАПБ, ӨМЭПБ, ӨПЭПБ, Башҡортостан троллейбус заводы, Благовещен арматура заводы, “Витязь” машиналар эшләү компанияһы, “Горнас” ААЙ, Иглин үлсәү заводы, Ишембай станоктар эшләү заводы, Күмертау авиация производство предприятиеһы, Нефтекама автозаводы, “ОЗНА” акционерҙар компанияһы, Өфө электролампа заводы — Яҡтылыҡ, “Салаватнефтемаш” ААЙ, Туймазы автобетоновоздар заводы. М.э. өлөшөнә БР сәнәғәт продукцияһы күләменең 9,5%‑ы тура килә (2004). Продукция етештереү динамикаһы табл. бирелгән. Респ. машиналар эшләү комплексы РФ‑та төп урынды биләй һәм 1300 етештереүсенән тора (2012). Башҡортостан автоматик бетон насостары етештергән берҙән-бер төбәк. Респ. өлөшөнә РФ‑та етештерелгән автоматик бетон бутағыстарҙың 38,9%‑ы, вертолёттарҙың 25%‑ы, универсаль электр двигателдәренең 23,9%‑ы, металл ҡырҡыу станоктарының 21,7%‑ы, ҡыҙҙырма лампаларҙың 16,3%‑ы, троллейбустарҙың 9,1%‑ы, электр трансформаторҙарының 4,9%‑ы тура килә (2012). Продукцияһы БР‑ҙа һәм РФ‑тың башҡа төбәктәрендә һатыла, яҡын һәм алыҫ сит илдәргә сығарыла.
И.В.Гурьянова
Тәрж. Г.Ҡ.Ҡунафина
Башҡортостанда машиналар эшләү продукцияһының ҡайһы бер төрҙәрен етештереү

robotstxt: allowed

filter: keep


text:
Дерби фарфор компанияһы
Royal Crown Derby Porcelain Company —Дерби ҡалаһында урынлашҡан, 1750 йылдан уҡ юғары сифатлы фарфор етештереүе менән билдәле булған[1] форфор етештереү компанияһы. Компания тарихы Гугенот Эндрю Планче (Andrew Planche) һөйәк фарфоры етештереүханаһын асыу менән башлана[1]. Ул башта ҙур булмаған ҡоштар һәм хайуандар һындарын эшләй[2]. Юғары дәрәжәләге әҫәрҙәр ижад итеү Уильям Дасбери (William Duesbury) менән танышырға мөмкинлек бирә. Виктория һәм Альберт музейында 1756 йылда төҙөлгән килешеү [2] һаҡлана (Articles of Agreement between John Heath of Derby, in the County of Derby, Gentleman, Andrew Planche of ye same Place, China Maker and Wm. Duesbury of Longton, in ye County of Stafford, Enameller). Был килешеү буйынса Эндрю Планче 1770 йылда Chelsea China Works and the Bow moulds компанияһын һатып ала Дерби ҡалаһынан оҫталарҙы күсерә. Мәҫәлән 1769 йылда ул замандың иң өҫта скульпторы Джон Бэкон (John Bacon)[2] килә; 1773 йылдан London Showroom Дерби фафор компанияһы киң танылыу яулай[1].
1775 йылда Георг III компания мисәтенә үҙенең батша тажын ҡуйырға рөхсәт итә, был компанияның юғары сифатлы изделиелар эшләү танытмаһы була. 1890 йылда королева Виктория ла шундай эш ҡыла, компанияға Royal Crown Derby Porcelain Company[1] исемен ул бирә. 1949 йылдың 27 июнендә компанияға королева Елизавета [2] килеүендә билдәләп үтергә кәрәк.
1776 йылда Дерби заводы төрлө һындар, вазалар етештереп үңышлы үҫә; Дасбери компания абруйын яҡлау өсөн билдәле Боу (Bow) фабрикаһын һатып ала. Был заводты һатып алғас оҫталарҙы Дерби етештереүханаһына күсереп уларҙың оҫталығын үҙләштерә.
Уильям Дасбери үлгәс уның улы Уильям Дасбери II компанияны Европалағы иң яҡшы компания итергә маҡсат итеп ҡуя. 1786-95 йылдарҙағы әҫәрҙәр әлегә тиклем коллекционерҙарға ҡыҙыҡһыныу уята. 1797 йылда ул 34 йәшендә вафат була (уның тол ҡатыны ирланд Майкл Кинға Michael Kean кейәүгә сыға[2]).Оҫталар башҡа фабрикаларға күсә, ваҡытлыса эштәр насарая. 1811 йылда фабрикаға етәксе булып Роберт Блур (Robert Bloor) килә. Был осорҙағы әҫәрҙәр япон стилендә (имари) биҙәлә. 1877 йылда завод асыла һәм әлеге көнгә тиклем дауам иткән диверсификация (мәҫәлән, һинд һәм фарсы стиле индерелә) осоро башлана [1]. Компания Беренсе Бөтә донъя һуғышы осоронда ла уңышлы эшләй, 1935 йылда King Street factory фабрикаһын һатып ала[2].
1938 йылғы Бөйөк депрессия осоронда Х. Т. Робинсон киләсәккә иҫәп тотҡан стратегин план уйлап сығара. Был план экспортҡа иҫәп тотоп эшләнә һәм дөрөҫ булыуын иҫбат итә. Планда 30 торлаҡ-йорт төҙөү һәм квалификациялы кадрҙар әҙерләу ҡарала. Һуғыш ваҡытында күп кенә пенсионерҙар заводҡа урынлашып йәштәргә оҫталыҡтарын тапшыра.
1964 йылда компанияны S.Pearson and Son һатып ала һәм Allied English Potteries group компанияһы өлөшө була.
2000 йылда Пирсондар ғаиләһенән Хью Гибсон (Hugh Gibson) һәм компанияһының элекке директоры Royal Doulton компанияны һатып ала һәм Royal Crown Derby, үҙалла компания булып эшләй башлай [1].
Royal Crown Derby команияһы етештергән әҫәрҙәр күп музейҙарҙа урын алған, шул иҫәптән Виктория һәм Альберт муйзейе, Дерби музейы һәм сәнғәт галереяһы[3].
Иҫкәрмәләр[үҙгәртергә | вики-тексты үҙгәртергә]
- ↑ 1,0 1,1 1,2 1,3 1,4 1,5 История компании на официальном сайте (инг.).
- ↑ 2,0 2,1 2,2 2,3 2,4 2,5 Royal Crown Derby Porcelain Co. Ltd. (инг.).
- ↑ Derby Museum and Art Gallery (инг.). Тәүге сығанаҡтан архивланған 26 сентябрь 2011.


text:
Пар күгәрсендәй гөрләшәләр
18 августа 2017 йыл | Йәмғиәт
…-Ташлы ауылында эшләгән әхирәтем янына барырға йыйынғанымда, "контора янынан машина эшселәрҙе тейәп шунда юллана хәҙер, йүгерә һал, бәлки өлгөрөрһөң” тигәс, йәһәтләп барып еттем. Кем Ташлыға бара, мине лә алмаҫһығыҙмы, тим. Бына Минниғәле ҡайта инде,- тип майға ҡатып бөткән бер егетте күрһәттеләр. Кабинаға ултырҙым. Юлда шып-шым киләбеҙ, тегене-быны һорап һүҙ ҡушып ҡарайым да, егет ауыҙына һыу ҡапҡан кеүек, "эйе”,”юҡ” тип яуаплауҙан уҙмай. Бөтәһе лә ауыҙ һыуын ҡоротоп маҡтаған Миңниғәлеләре ошо микән ни, ике һүҙ ялғап һөйләшә лә белмәй, уға кем ҡараһын инде, тип уйлап ҡуйҙым. Шунда Хоҙай Тәғәлә " тороп тор әле, балаҡай, бөтә ғүмерең ошо егет менән үтер,” тигәндер, күрәһең. Аллаға шөкөр, бик һәйбәт, изге күңелле кеше булды, бер- беребеҙҙе ҡәҙерләп, хөрмәтләп 50 йыл йәшәнек. Биш көндәй ҙә тойолманы…
Беренселәр – музейҙа
18 августа 2017 йыл | Мәҙәниәт һәм әҙәбиәт, Йәмғиәт
Бына тағы Ҡаранйылға ауылы балаларҙың шат тауыштарынан гөрләп тора, малай һәм ҡыҙҙарҙың кәйефтәре күтәренке, йөҙҙәре көләс. Был Жәлил Кейекбаевтың йорт-музейына экскурсияға килгән балаларҙың ауаздары яңғырай. Бөгөнгө ҡунаҡтарыбыҙ – Жәлил Кейекбаев исемендәге Сәйетбаба урта мәктәбенең беренсе класс уҡыусылары.
Яугирҙар осрашыуы
18 августа 2017 йыл | Хаттар
9 – 13 августа Ырымбур өлкәһенең Боҙолоҡ ҡалаһында хәрби хәрәкәттәрҙә ҡатнашҡан яугирҙарҙың IX слеты һәм "Сәләм, Бача!” хәрби-патриотик йыр фестивале үтте. Уға элекке Советтар Союзынан 5 меңдән ашыу кеше килгәйне.
Сал тарихлы ауылым
18 августа 2017 йыл | Йәмғиәт
Хеҙмәт алдынғылары
Район кимәлендә танылыу алған башҡа механизаторҙарыбыҙ ҙа бихисап. Хеҙмәт Ҡыҙыл Байраҡ, "Почет Билдәһе” ордендары кавалеры Мәғәсүм Халиҡов, "Почет Билдәһе” орденына лайыҡ булған Зөфәр Вәлиев күп тапҡырҙар район комбайнсылары араһында еңеүсе булды. Заманында йәш һабансылар араһында Ғаяз Вәлиев менән Шәүкәт Камалетдинов та призлы урындарҙы яуланы. Сәфиулла Әхмәҙуллин, Әхәт Суфиянов, Наил Суфиянов, Малик Суфиянов, Фаил Исламов, Фәрүәт Исламғолов, Рәхим Хәлилов һәм башҡа механизаторҙарҙың эштәре лә башҡаларға өлгө булып торҙо. Ҡырҡ йылға яҡын бригадирҙың техника буйынса ярҙамсыһы, гараж мөдире булған Ғәле Ғиззәтуллин техниканы һәр саҡ төҙөк тоторға тырышты. Төрлө йылдарҙа тимерсе булып эшләгән Зөфәр Ғибаҙуллин, Ғәлим Әхмәтйәновтың хеҙмәте лә маҡтауға лайыҡ.
Район кимәлендә танылыу алған башҡа механизаторҙарыбыҙ ҙа бихисап. Хеҙмәт Ҡыҙыл Байраҡ, "Почет Билдәһе” ордендары кавалеры Мәғәсүм Халиҡов, "Почет Билдәһе” орденына лайыҡ булған Зөфәр Вәлиев күп тапҡырҙар район комбайнсылары араһында еңеүсе булды. Заманында йәш һабансылар араһында Ғаяз Вәлиев менән Шәүкәт Камалетдинов та призлы урындарҙы яуланы. Сәфиулла Әхмәҙуллин, Әхәт Суфиянов, Наил Суфиянов, Малик Суфиянов, Фаил Исламов, Фәрүәт Исламғолов, Рәхим Хәлилов һәм башҡа механизаторҙарҙың эштәре лә башҡаларға өлгө булып торҙо. Ҡырҡ йылға яҡын бригадирҙың техника буйынса ярҙамсыһы, гараж мөдире булған Ғәле Ғиззәтуллин техниканы һәр саҡ төҙөк тоторға тырышты. Төрлө йылдарҙа тимерсе булып эшләгән Зөфәр Ғибаҙуллин, Ғәлим Әхмәтйәновтың хеҙмәте лә маҡтауға лайыҡ.
Инженерҙар инженеры
18 августа 2017 йыл | Уңғандарыбыҙ, Йәмғиәт
[/thumb]Үтәк ауылы илебеҙгә бик күп шәхестәр биргән. Заманында ошо ауылда мәҙрәсә тотоп, тирә-яҡ ауылдар халҡын белем әйҙәргә эстәгән Хәбибназар Һатлыҡов, БАССР Хөкүмәтенең элекке рәйесе Насир Уразбаев, Рәсәйҙең атҡаҙанған, Башҡортостандың халыҡ артисы Зәки Мәхмүтов һәм башҡа бик күп шәхестәр йәмле Егән буйындағы Үтәк ауылында тыуып-үҫкән. Шулар араһында бар ғүмерен ауыл хужалығы белгестәре әҙерләүгә бағышлаған һоҡланғыс шәхес, Башҡорт дәүләт аграр университеты доценты, техник фәндәр кандидаты Рауил Мәхмүтов та (һүрәттә) бар.


text:
Рөстәм Хәмитов Башҡортостандың Мәскәү ваҡытына күсеүенә ҡаршы
Башҡортостан Президенты Рөстәм Хәмитов республиканың Мәскәү ваҡытына күсеү идеяһын яҡламай. Был турала ул үҙ блогында: http://community.livejournal.com/blog_rkhamitov/ – асыҡ белдерҙе.
Башҡортостандың Мәскәү ваҡытына күсеүе тураһындағы мәсьәлә уҙған аҙнаның башында БР Дәүләт Йыйылышы-Ҡоролтайҙың сираттағы ултырышанан һуң әүҙем тикшерелә башланы. Уның депутаттарының береһе – Нәзиб Йәмилевтың респубиканың Мәскәү ваҡытына күсеүе тураһында закон проектын әҙерләүе тураһындағы хәбәр киң мәғлүмәт сараларында бик тиҙ таралды һәм күренекле ғалимдар, дәүләт власы органдары вәкилдәре һәм киң йәмәғәтселек яғынан башлыса ҡаршы сығыштар тыуҙырҙы. Етмәһә, Башҡортостанда ғына түгел, ә Мәскәүҙең үҙендә лә. Башҡортостандың Мәскәү ваҡытына күсеүенең маҡсатҡа ярашһыҙлығы тураһында Рәсәй Фәндәр академияһының География институты директоры урынбаҫары, география фәндәре докторы, Рәсәй Президенты Дмитрий Медведевтың сәғәт поястары һанын оптималләштереү буйынса ҡушҡан йөкләмәһен үтәүсе эшсе төркөм ағзаһы Аркадий Тишков һәм башҡа компетентлы кешеләр үҙ ҡарашын белдерҙе. Уларҙың дөйөм фекеренсә, төбәгебеҙ географик ваҡытҡа тап килгән ваҡыт буйынса йәшәй һәм уны үҙгәртеүҙең һис тә кәрәге юҡ. Етмәһә, бындай күсеүҙең иҡтисади маҡсатҡа ярашлылығы бик шикле, ә яңы биологик ваҡытҡа ҡулайлашырға тура киләсәк халыҡ өсөн кире эҙемтәһе һис шикһеҙ буласаҡ. Бындай үҙгәртеүҙәрҙән бигерәк тә балалар һәм өлкән быуын кешеләре зыян күрәсәк.
Рөстәм Хәмитов әйтеүенсә, Башҡортостандың Мәскәү ваҡытына күсеүе тураһында бөтә хәбәрҙәр – депутаттарҙың береһенең генә шәхси фекере. «Хөкүмәт һәм президент кимәлдәрендә был тема бөтөнләй күтәрелмәне, бындай тикшереү планлаштырылмай ҙа — тип яҙҙы үҙ блогында республика башлығы. — Минең шәхси фекерем: Мәскәү ваҡытына күсеү маҡсатҡа ярашһыҙ. Беҙ дөрөҫ географик һәм биологик ваҡыт буйынса йәшәйбеҙ. Күсеүгә ҡаршы дәлилдәр етерлек килтерелде. Мин уларға ҡушылам».


text:
Бюджет хеҙмәткәрҙәре санатор-курорт дауаланыуға бушлай путевка ала аласаҡ
Башҡортостан профсоюздары тырышлығы менән хәҙер бюджет тармағы хеҙмәткәрҙәре санатор-курорт дауаланыуға бушлай путевкаларҙы элеккегә ҡарағанда күберәк ала аласаҡ, тип хәбәр итә БР Профсоюздар федерацияһы матбуғат хеҙмәте.
БР Хөкүмәтенең 2009 йылда ҡабул ителгән «Башҡортостан Республикаһы дәүләт учреждениелары белгестәрен санатор-курорт дауалау менән тәьмин итеү буйынса социаль хеҙмәтләндереүҙәр күрһәтеү тәртибен раҫлау тураһында» Ҡарарында путевкалар бүлеү нормаһында 100 мохтаж булыусыға бер бушлай путевка бүлеү ҡарала. Республика профсоюздары был норманы үҙгәртеүҙе һәм 100 эшләүсегә бер путевка бүлеүҙе талап итте. Был күберәк бюджет хеҙмәткәрҙәрен санатор-курорт дауалау менән “солғап алырға” мөмкинлек бирәсәк.
Быйыл республика бюджетынан был маҡсаттарға 7,7 миллион һум аҡса бүленде, был бюджет өлкәһендә эшләүсе 555 хеҙмәткәргә санатор-курорт учреждениеларында сәләмәтлеген нығытырға булышлыҡ итәсәк. Ике аҙна ял итеү һәм кәрәкле дауаланыу алыу мөмкинлеге 29 ноябрҙән үк башлап бирелә. Хәҙерге ваҡытта Башҡортостанда дәүләт учреждениеларында 59957 хеҙмәткәр эшләй.
Өфө өс яҡлы комиссияһы сиктәрендә профсоюздар Өфө ҡалаһы ҡала округы муниципаль учреждениелары белгестәрен санатор-курорт дауалау менән тәьмин итеү буйынса социаль хеҙмәтләндереүҙәр күрһәтеү тәртибен раҫланы. Уға ярашлы, 2011 йылдың 1 ғинуарынан Өфөнөң бюджет тармағы хеҙмәткәрҙәре лә ошондай уҡ принцип буйынса санатор-курот дауалауы менән тәьмин ителәсәк.


text:
Башҡортостандың йәштәр лидерҙары актуаль сәйәси мәсьәләләрҙе тикшерҙе
Өфөлә Башҡортостан йәштәренең лидерҙары ҡатнашлығында түңәрәк өҫтәл үтте. Ҡыҙыу дискуссия барышында Рәсәй Федерацияһы Федераль Йыйылышының Дәүләт Думаһына буласаҡ һайлауҙар шарттарында йәштәр сәйәсәте мәсьәләләре тикшерелде.
Бөгөн төрлө ҡараштағы йәштәрҙең үҙ идеялары менән уртаҡлашыу, бәхәстәрҙә үҙҙәренең фекерен яҡлау мөмкинлектәре булыуы билдәләнде. Был асыҡ йәмғиәткә һәм Башҡортостанда ижтимағи-сәйәси хәлде демократлаштырыуға табан реаль аҙымдар күрһәткесе.
Йәш лидерҙар илдең сәйәси тормошонда әүҙем ҡатнашырға әҙер булыуын, шулай уҡ үткәрелгән реформаларҙа, модернизация, инновацион инициативалар буйынса сәйәсәттә Башҡортостан һәм Рәсәй етәкселеген хуплауын белдерҙе.
Бындай түңәрәк өҫтәлдәрҙе даими рәүештә үткәрергә ҡарар ителде.


text:
«Берҙәм Рәсәй» үҙгәртеләсәк
«Берҙәм Рәсәй» партияһы, атап әйткәндә, уның Башҡортостандағы бүлексәһе үҙгәртеләсәк. Был хаҡта «Башинформ» агентлығында үткән конференцияла «Берҙәм Рәсәй»ҙең Башҡортостан төбәк бүлексәһе етәксеһе Рөстәм Ишмөхәмәтов хәбәр итте. Быға Альберт Мифтаховтың Башҡортостандағы Владимир Путинға ярҙам итеү буйынса халыҡ штабы етәксеһе булыуы ла сәбәп булды, сөнки ул бығаса киң мәғлүмәт сараларында «Берҙәм Рәсәй»ҙе бер генә тапҡыр тәнҡит утына алманы.
Заман талаптарына ярашлы үҙгәрештәр, Рөстәм Ишмөхәмәтов һүҙҙәренсә, берҙәм рәсәйлеләрҙең барлыҡ бүлексәләрендә лә индереләсәк.
— Партия тауыш биреү өсөн машина түгел, ә ысын мәғәнәһендә эске демократия системаһы үҫешкән эксперттар берләшмәһе булырға тейеш, — тип иҫәпләй ул.
Рөстәм Ишмөхәмәтов һүҙҙәренсә, партияны үҙгәртеү юлдарының береһе – алдан һайлау (праймериз) барышында конкурентлыҡты арттырыу. Лидер булырлыҡ, халыҡ ышанған кандидаттар ғына алдан һайлап алынырға тейеш. Шулай итеп кенә партия үҙ абруйын күтәрә аласаҡ.
Ишмөхәмәтов фекеренсә, бындай стратегияны «Берҙәм Рәсәй» генә түгел, башҡа партиялар ҙа ҡулланырға тейеш.
— Оппоненттарыбыҙға ла, активистарыбыҙға ла бер-береһенә ҡарата дошман булыу образынан баш тартырға тәҡдим итер инем, — тине ул. – Беҙ барыбыҙ ҙа берҙәм Рәсәй киңлегендә эшләйбеҙ.
Шулай уҡ «Берҙәм Рәсәй»ҙең ҡайһы бер вәкилдәренең һайлау алды осрашыуҙарында ҡатнашмауы улар өсөн отошло түгел, тип белдерҙе Рөстәм Ишмөхәмәтов.
— Фекер алышыуға барыуҙан ҡурҡырға ярамай, — тине ул.
Рөстәм Ишмөхәмәтов «Берҙәм Рәсәй» кандидаттарының Өфө ҡала Советына һайлауҙар алдынан үткәрелгән фекер алышыуҙа әүҙем ҡатнашыуын миҫалға килтерҙе.
Башҡортостандағы Владимир Путинға ярҙам итеү буйынса халыҡ штабы етәксеһе Альберт Мифтахов, «Берҙәм Рәсәй» генә түгел, башҡа партиялар ҙа үҙгәртелергә тейеш, тигән фекерен белдерҙе.
Әгәр эре партиялар үҙгәртелмәһә, Мифтахов фекеренсә, уларҙы бәләкәйерәк яңы конкуренттар ҡыҫырыҡлай башлаясаҡ. Сөнки яңы ҡануниәт ҙур булмаған партиялар булдырыуҙы хуплай.


text:
Сәлиә Мырҙабаева Дәүләт Думаһының Почет грамотаһы менән наградланды
Дәүләт Думаһы яҙғы сессияһының һуңғы ултырышы үткән көндә «Берҙәм Рәсәй» партияһы фракцияһы йыйылышында Думаның Һаулыҡ һаҡлау буйынса комитеты ағзаһы Сәлиә Мырҙабаеваға Дәүләт Думаһының Почет грамотаһы тапшырылды.
Был наградаға депутат «Рәсәй Федерацияһында ҡануниәт һәм парламентаризм үҫешенә тос өлөш индергән өсөн» лайыҡ булды. Сәлиә Мырҙабаеваға Почет грамотаһын тапшырып, парламенттың түбәнге палатаһы спикеры Сергей Нарышкин хеҙмәттәшенә эшендә артабанғы уңыштар теләне.


text:
Теләк теләү сереБисмил-ләһир-рахмәнир-рахим. Теләк теләү, доға уҡыу – Аллаһты иҫкә алыу, йәғни зекер ҡылыу үҙе бер матур ғибәҙәт. Шулай уҡ оло сауаптарға өлгәшеү юлы ла. Динде башлап өйрәнеүселәргә доға ҡылыу миҫалы Эй, Раббым, Аллам! Һин – ғәләмдәр Раббыһы....
Үлсәүҙәргә һалып яҙмыштыӨфө ҡалаһы 51-се поликлиникаһының профилактикалау бүлеге мөдире, БР-ҙың атҡаҙанған табибы, I категориялы терапевт Рәйлә Һиҙиәт ҡыҙы Ниғмәтуллинаның хеҙмәт кенәгәһендә бер генә яҙыу, уныһы ла эшкә алыныуы хаҡында. Ошо дауаханала тәүге хеҙмәт көнөн...
Европала Яңы йылды нисек ҡаршылайҙар?Билдәле булыуынса, борон-борондан 22 декабрь – йылдың иң ҡыҫҡа көнөнән һуң яңынан ҡояш тыуа, ә ҡояш менән Яңы йыл килә тип иҫәпләнә. Әйткәндәй, ошо йоланы тотҡан Алтай төркиҙәре әле Европа халыҡтары дин ҡабул итмәгән саҡта уҡ быға иғтибар иткән....
Ташламаһын илаһи ут!Яңы йыл алдынан ниндәйҙер мөғжизә көтәбеҙ. Сихри мәл етә. Теләк теләү, хыялдарҙың тормошҡа ашыуы, көтөлмәгән ҡыуаныстар, алдан күҙаллаған бүләктәр хаҡында бер юлы уйлап, тик ҡояшлы яҡҡа, яҡты кәйефкә көйләнеүебеҙ менән дә бәхетлебеҙ. Эҙләгән...
«Башҡортостан ҡыҙы» журналын «Китап» нәшриәте магазинынан һатып алырға була«Башҡортостан ҡыҙы» журналын «Китап» нәшриәте магазинынан ҺАТЫП АЛЫРҒА БУЛА ДУҪТАР! Әгәр ҙә Һеҙ ниндәйҙер сәбәп менән «Башҡортостан ҡыҙы»на ЯҘЫЛМАҒАН БУЛҺАҒЫҘ йәки кемгәлер өҫтәмә рәүештә ЖУРНАЛ КӘРӘКҺӘ, З.Биишева исемендәге «Китап» нәшриәте...
“Башҡортостан ҡыҙы”ның декабрь һанына күҙәтеүЯңы йыл алдынан ҡулығыҙға алған “Башҡортостан ҡыҙы” журналы һеҙгә, һис шикһеҙ, яҡты байрам кәйефе бүләк итер, мөғжизәгә көйләр, тип уйлайбыҙ. “Башыбыҙҙы ғорур, кәүҙәбеҙҙе тура тотоп инергә яҙһын сабыйҙай саф, тик өмөттәр менән генә йымылдап үҙенә...
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?


text:
Нимә? Ҡайҙа? Ҡасан?
22 марта 2014 йыл | Яңылыҡтар
Районда* Кисә Яугилде мәктәбендә күренекле шағир Кәрим Булаттың (Кәрим Сәлимов) 65 йәшенә арналған ижад кисәһе уҙғарылды.
* 25-28 мартта Салауат ҡалаһында "Башҡорт теле һәм әҙәбиәте йыл уҡытыусыһы” конкурсы үтә. Унда район данын Красноусолдағы 3-сө мәктәп уҡытыусыһы, "Башҡорт теле һәм әҙәбиәте йыл уҡытыусыһы” район конкурсы еңеүсеһе Флүзә Баязитова яҡлаясаҡ. Флүзә Фәрүәз ҡыҙына уңыштар теләйбеҙ.
Асыҡ ултырышҡа рәхим итегеҙ!
15 марта 2014 йыл | Яңылыҡтар
21 мартта 15.00 сәғәттә Район мәҙәниәт һарайында Красноусол ауыл биләмәһе Советының асыҡ ултырышы була.
Нимә? Ҡайҙа? Ҡасан?
15 марта 2014 йыл | Яңылыҡтар
Районда* 13 мартта райондың мәҙәниәт хеҙмәткәрҙәре семинары үтте.
“Табын” район гәзите призына төбәк-ара милли көрәш бәйгеһе үткәреү тураһында
12 марта 2014 йыл | Яңылыҡтар
ПОЛОЖЕНИЕ"Табын” район гәзите призына милли көрәш бәйгеһе йәштәрҙе спортҡа һәм сәләмәт тормошҡа ылыҡтырыу, сәләмәтлекте нығытыу, "2011-2015 йылдарға БР Ғафури районы муниципаль районында балалар-үҫмерҙәр спортын үҫтереү” маҡсатлы программаһын үтәү йөҙөнән милли көрәште тергеҙеүгә өлөш индереү маҡсатында уҙғарыла.
Һалым органында – Асыҡ ишектәр көнө
12 марта 2014 йыл | Яңылыҡтар
14 һәм 15 мартта Һалым инспекцияһы граждандар өсөн Асыҡ ишектәр көнө уҙғара. Ул 2013 йылда алынған килемдәргә декларациялау һәм һалым ташламалары биреү мәсьәләләренә арнала.


text:
Башҡортостан Президенты ИТАР-ТАСС агентлығының генераль директоры менән осрашты
Көн элгәре Мәскәүҙә Башҡортостан Президенты Рөстәм Хәмитов «Рәсәй мәғлүмәт телеграф агентлығы (ИТАР-ТАСС)» федераль дәүләт унитар предприятиеһының генераль директоры Сергей Михайлов менән осрашты, тип хәбәр иттеләр төбәк башлығының матбуғат хеҙмәтенән.
Осрашыу барышында һүҙ республиканың агентлыҡ менән бер нисә йүнәлеш буйынса мәғлүмәти хеҙмәттәшлеген артабан киңәйтеү тураһында барҙы. Шулай уҡ 2011 йылда Башҡортостан Хөкүмәте менән ИТАР-ТАСС мәғлүмәт агентлығы араһында төҙөлгән килешеүҙе яңыртыу мөмкинлектәре тикшерелде.


text:
Ағинәйлек–рухиәт билдәһе
30 июня 2014 йыл | Йәмғиәт
Май аҙаҡтарында Бөтөн донъя башҡорттары ҡоролтайы Башҡарма комитетының Ғаиләне, балалыҡты, әсәлекте һәм атайлыҡты яҡлау буйынса комиссия рәйесе, «Киске Өфө» гәзитенең баш мөхәррире Гөлфиә Гәрәй ҡыҙы Янбаева район ауылдарының ҡатын-ҡыҙҙарын йыйып, республиканың Әбйәлил, Баймаҡ, Хәйбулла, Белорет, Учалы райондарында киң ҡолас йәйеп эшләй башлаған «Ағинәйҙәр ҡоро» ойошмаһы тураһында һөйләне һәм беҙҙә лә был изге эшкә нигеҙ һалды.
Ҡыҫҡа ғына ваҡыт араһында Имәндәш, Юрмаш, Юлыҡ, Родина ауылдарында «Ағинәйҙәр ҡоро» йәмәғәт ойошмалары барлыҡҡа килде, ҡор эшенә ауыл хакимиәте, мәктәп коллективы, депутаттар, ҡатын-ҡыҙҙар советы ағзалары, дини ойошма вәкилдәре йәлеп ителде.
Ағинәйҙәр үҙ эшмәкәрлеген-дә ауыл тормошон йәнләндереү, уға ҡот өҫтәү, йәш
быуынды тәрбиәләү, рухиҡиммәттәрҙе, башҡорт халыҡ традицияларын һаҡлау, эскелеккә ҡаршы көрәшеү, ауылдаштарын «Айыҡ ауыл» конкурстарында ҡатнашыуға ҡыҙыҡтырыу, экологик өмәләрҙе әүҙемләштереү, аҙ тәьмин ителгән, күп балалы ғаиләләрҙең, пенсионерҙар, һуғыш һәм хәрби хәрәкәт ветерандарының, ҡараусыһыҙ ҡалған ҡарттарҙың социаль-донъяуи проблемаларын хәл итеүгә булышлыҡ итеү, дини йолаларҙы өйрәнеү кеүек бурыстарҙы тормошҡа ашырыуҙы төп йүнәлеш итеп алды.
Родина ауылынан шиғри күңелле, милли рухлы ағинәй Ф.Ҡотлогилдина үҙенең уң ҡулы булған Ғ.Ғ.Рахманғолова менән 31 майҙа балалар өсөн «Кәкүк сәйе» байрамы ойошторорға өлгөрҙө, ауылдаштарына үҙе үҫтергән күҙ яуын алырлыҡ сәскә үҫентеләре таратты, Красноусол ауылындағы мәсет алды баҡсаһына ла килтереп ултыртты, ауылда эскелек менән мауыҡҡан ғаиләләрҙең йорттарында булып, бала тәрбиәләүгә етди иғтибар бирмәгән әсәләргә иҫкәртеү яһаны.
Имәндәш ауылының «Ағинәйҙәр ҡоро» рәйесе итеп Г.Ф.Мәһәҙиева һайланды, һәр урамға ағинәйҙәр билдәләнде. Район ҡатын-ҡыҙҙар советы ағзаһы Н.М.Әминева теләгәндәр өсөн дин дәрестәре үткәрҙе, намыҫлы булырға, яҡшылыҡ ҡылырға, балаларға дөрөҫ тәрбиә бирергә саҡырҙы.
Имәндәштәр инструменталь ансамбль төҙөргә, «Эсмә, әсәй!» акцияһында ҡатнашырға, «Һаулығың – үҙ ҡулыңда» сәләмәтлек клубы төҙөргә, экологик өмәләр үткәрергә, йома намаҙҙарын ойошторорға, июль башында Балалар һабантуйы уҙғарырға, дини һәм милли байрамдарҙы билдәләргә һөйләште.
Ике йөҙгә яҡын ғына халыҡ йәшәгән, ике урамдан ғына торған Юрмаш ауылында ла йыйын бик ойошҡан рәүештә үтте, ауыл Советы рәйесе Ә.Ә.Ноғайғоловтың, район башҡорттары ҡоролтайы башҡарма комитеты рәйесе Ә.Ә.Шаһиеваның ҡатнашыуы ҡатын-ҡыҙҙарҙы борсоған күп һорауҙарға яуап табырға ярҙам итте, ауыл ағинәйҙәре рәйесе итеп һайланған С.С.Юлбарыҫова үҙ пландары менән уртаҡлашты. Ауыл зыяратын кәртәләү, мәсет төҙөүҙе планлаштырыу, мәктәп балаларына республика буйлап походтар ойоштороу, балаларҙың һәләттәрен асыу өсөн талантлы ауылдаштары Марат Монасиповтан ярҙам һорау, август айында Урам байрамы уҙғарыу, төрлө конкурстар ойоштороу («Иң матур баҡса», «Иң матур йорт», «Иң тәрбиәле бала», «Иң яҡшы атай», «Иң уңған хужабикә» һ.б.), көҙ көнө «Ҡаҙ өмәһе» байрамын үткәреү кеүек саралар теҙмәһе бөтәһендә лә хуплау тапты. Буласаҡ ағинәйҙәрҙең күҙ уңынан ауылда ир-аттарҙың эскелек менән мауығыуы, һан яғынан кәмеүе, эшһеҙлек, ер проблемалары ла урап үтмәне.
19 майҙа юлыҡтар ауыл клубына дәррәү йыйылды, өс сәғәткә яҡын үҙҙәрен борсоған мәсьәләләрҙе уртаға һалып һөйләшеп, киләсәккә эштәрен планлаштырҙы. Ағинәйҙәр ауыл хакимиәте башлығы И.Ә.Ҡужин, ҡатын-ҡыҙҙар советы менән берлектә заман дилбәгәһен үҙ ҡулыңа алырға, үҙ тормошоңдо үҙеңә ҡорорға икәнлеген халыҡҡа аңлатырға, күпләп мал, ҡош-ҡорт үрсетергә, һатыуға сығарырға, ауыл, район, республика ауыл хужалығы йәрминкәләрендә ҡатнашырға, оҫта ҡулдар эшмәкәрлеген йәнләндерергә, эскелеккә ҡаршы берҙәм көрәшергә, йәштәрҙең ялын дөрөҫ ойошторорға, милли, дини йолаларыбыҙға ихтирам тәрбиәләргә, берҙәм эшләргә тигән ҡарарға килделәр. 5 июлдә үтәсәк «Һаумыһығыҙ, ауылдаштар!» байрамы ла ауылды төҙөкләндереүгә, матурлауға, туғанлашыуға, дуҫлашыуға үҙ өлөшөн, әлбиттә, керетмәй ҡалмаясаҡ.
Ағинәйҙәр эшен етәкләүҙе үҙ өҫтөнә алған С.Ә.Юлыҡова ауылдаштарының ышанысын аҡларға һүҙ бирҙе.
Яугилде, Еҙем-Ҡаран, Бәләкәй Үтәш, Үзбәк, Сәйетбаба, Ерек
ауылдарында ла ауыл «Ағинәйҙәр ҡоро» рәйестәре тәғәйенләнгән, улар ҙа йыйылып, ауыл халҡы алдында үҙ пландары менән уртаҡлашыр, эш башлар, тип ышанырға ҡала.
Ил иртәһен уйлаған, ғаиләләр именлеген хәстәрләгән, ауылдар яҙмышына битараф булмаған ағинәйҙәр эшмәкәрлеген район етәкселәре аңлап ҡабул итһен, ҡулынан килгән тиклем төрлө сараларҙы уҙғарыуға материаль яҡтан ярҙам итһен ине.
Ҡыҫҡа ғына ваҡыт араһында Имәндәш, Юрмаш, Юлыҡ, Родина ауылдарында «Ағинәйҙәр ҡоро» йәмәғәт ойошмалары барлыҡҡа килде, ҡор эшенә ауыл хакимиәте, мәктәп коллективы, депутаттар, ҡатын-ҡыҙҙар советы ағзалары, дини ойошма вәкилдәре йәлеп ителде.
Ағинәйҙәр үҙ эшмәкәрлеген-дә ауыл тормошон йәнләндереү, уға ҡот өҫтәү, йәш
быуынды тәрбиәләү, рухиҡиммәттәрҙе, башҡорт халыҡ традицияларын һаҡлау, эскелеккә ҡаршы көрәшеү, ауылдаштарын «Айыҡ ауыл» конкурстарында ҡатнашыуға ҡыҙыҡтырыу, экологик өмәләрҙе әүҙемләштереү, аҙ тәьмин ителгән, күп балалы ғаиләләрҙең, пенсионерҙар, һуғыш һәм хәрби хәрәкәт ветерандарының, ҡараусыһыҙ ҡалған ҡарттарҙың социаль-донъяуи проблемаларын хәл итеүгә булышлыҡ итеү, дини йолаларҙы өйрәнеү кеүек бурыстарҙы тормошҡа ашырыуҙы төп йүнәлеш итеп алды.
Родина ауылынан шиғри күңелле, милли рухлы ағинәй Ф.Ҡотлогилдина үҙенең уң ҡулы булған Ғ.Ғ.Рахманғолова менән 31 майҙа балалар өсөн «Кәкүк сәйе» байрамы ойошторорға өлгөрҙө, ауылдаштарына үҙе үҫтергән күҙ яуын алырлыҡ сәскә үҫентеләре таратты, Красноусол ауылындағы мәсет алды баҡсаһына ла килтереп ултыртты, ауылда эскелек менән мауыҡҡан ғаиләләрҙең йорттарында булып, бала тәрбиәләүгә етди иғтибар бирмәгән әсәләргә иҫкәртеү яһаны.
Имәндәш ауылының «Ағинәйҙәр ҡоро» рәйесе итеп Г.Ф.Мәһәҙиева һайланды, һәр урамға ағинәйҙәр билдәләнде. Район ҡатын-ҡыҙҙар советы ағзаһы Н.М.Әминева теләгәндәр өсөн дин дәрестәре үткәрҙе, намыҫлы булырға, яҡшылыҡ ҡылырға, балаларға дөрөҫ тәрбиә бирергә саҡырҙы.
Имәндәштәр инструменталь ансамбль төҙөргә, «Эсмә, әсәй!» акцияһында ҡатнашырға, «Һаулығың – үҙ ҡулыңда» сәләмәтлек клубы төҙөргә, экологик өмәләр үткәрергә, йома намаҙҙарын ойошторорға, июль башында Балалар һабантуйы уҙғарырға, дини һәм милли байрамдарҙы билдәләргә һөйләште.
Ике йөҙгә яҡын ғына халыҡ йәшәгән, ике урамдан ғына торған Юрмаш ауылында ла йыйын бик ойошҡан рәүештә үтте, ауыл Советы рәйесе Ә.Ә.Ноғайғоловтың, район башҡорттары ҡоролтайы башҡарма комитеты рәйесе Ә.Ә.Шаһиеваның ҡатнашыуы ҡатын-ҡыҙҙарҙы борсоған күп һорауҙарға яуап табырға ярҙам итте, ауыл ағинәйҙәре рәйесе итеп һайланған С.С.Юлбарыҫова үҙ пландары менән уртаҡлашты. Ауыл зыяратын кәртәләү, мәсет төҙөүҙе планлаштырыу, мәктәп балаларына республика буйлап походтар ойоштороу, балаларҙың һәләттәрен асыу өсөн талантлы ауылдаштары Марат Монасиповтан ярҙам һорау, август айында Урам байрамы уҙғарыу, төрлө конкурстар ойоштороу («Иң матур баҡса», «Иң матур йорт», «Иң тәрбиәле бала», «Иң яҡшы атай», «Иң уңған хужабикә» һ.б.), көҙ көнө «Ҡаҙ өмәһе» байрамын үткәреү кеүек саралар теҙмәһе бөтәһендә лә хуплау тапты. Буласаҡ ағинәйҙәрҙең күҙ уңынан ауылда ир-аттарҙың эскелек менән мауығыуы, һан яғынан кәмеүе, эшһеҙлек, ер проблемалары ла урап үтмәне.
19 майҙа юлыҡтар ауыл клубына дәррәү йыйылды, өс сәғәткә яҡын үҙҙәрен борсоған мәсьәләләрҙе уртаға һалып һөйләшеп, киләсәккә эштәрен планлаштырҙы. Ағинәйҙәр ауыл хакимиәте башлығы И.Ә.Ҡужин, ҡатын-ҡыҙҙар советы менән берлектә заман дилбәгәһен үҙ ҡулыңа алырға, үҙ тормошоңдо үҙеңә ҡорорға икәнлеген халыҡҡа аңлатырға, күпләп мал, ҡош-ҡорт үрсетергә, һатыуға сығарырға, ауыл, район, республика ауыл хужалығы йәрминкәләрендә ҡатнашырға, оҫта ҡулдар эшмәкәрлеген йәнләндерергә, эскелеккә ҡаршы берҙәм көрәшергә, йәштәрҙең ялын дөрөҫ ойошторорға, милли, дини йолаларыбыҙға ихтирам тәрбиәләргә, берҙәм эшләргә тигән ҡарарға килделәр. 5 июлдә үтәсәк «Һаумыһығыҙ, ауылдаштар!» байрамы ла ауылды төҙөкләндереүгә, матурлауға, туғанлашыуға, дуҫлашыуға үҙ өлөшөн, әлбиттә, керетмәй ҡалмаясаҡ.
Ағинәйҙәр эшен етәкләүҙе үҙ өҫтөнә алған С.Ә.Юлыҡова ауылдаштарының ышанысын аҡларға һүҙ бирҙе.
Яугилде, Еҙем-Ҡаран, Бәләкәй Үтәш, Үзбәк, Сәйетбаба, Ерек
ауылдарында ла ауыл «Ағинәйҙәр ҡоро» рәйестәре тәғәйенләнгән, улар ҙа йыйылып, ауыл халҡы алдында үҙ пландары менән уртаҡлашыр, эш башлар, тип ышанырға ҡала.
Ил иртәһен уйлаған, ғаиләләр именлеген хәстәрләгән, ауылдар яҙмышына битараф булмаған ағинәйҙәр эшмәкәрлеген район етәкселәре аңлап ҡабул итһен, ҡулынан килгән тиклем төрлө сараларҙы уҙғарыуға материаль яҡтан ярҙам итһен ине.
Рәмзиә Монасипова,
район башҡорттары
ҡоролтайы башҡарма комитетының
«Ағинәйҙәр ҡоро» рәйесе.
район башҡорттары
ҡоролтайы башҡарма комитетының
«Ағинәйҙәр ҡоро» рәйесе.


text:
- Подробности
- Просмотров: 430
ҠОТОШ‑ҠЫПСАҠИ Мәнди (1763, Нуғай даруғаһы Ҡыпсаҡ улусы Бесәнсе а., хәҙ. БР‑ҙың Күгәрсен р‑ны Хоҙайбирҙин а., — 1849, Ырымбур губ. ш. уҡ исемле өйәҙе Бөрйән улусы Кинйәабыҙ а., хәҙ. БР‑ҙың Көйөргәҙе р‑ны), башҡ. суфый шағиры. Тархан нәҫеленән. Ырымбур губ. Дүсмәт а. Ҡотлоәхмәт бин Заһит мәҙрәсәһендә уҡый, һуңынан шунда уҡ уҡыта. Ғәрәп һәм фарсы телдәрен белгән, оҫта күсереп яҙыусы каллиграф була. Ҡ.‑Ҡ. тарафынан беҙҙең көндәргә 586 юлы килеп еткән 2 ҡулъяҙма китап төҙөлә (һаҡланмаған; билдәле булыуынса, 1‑се китабы “Ваҡыты сәхәр эсендә” исемле). Әҫәрҙәрендә автор соц. тигеҙһеҙлекте тыуҙырған сәбәптәр, хакимдарҙың ғәҙелһеҙлеге, түрәләрҙең ҡомһоҙлоғо, руханиҙарҙың ике йөҙлөлөгө т‑да уйлана, уларҙың сәбәптәрен әхлаҡ боҙоҡлоғонан күрә. Ҡ.‑Ҡ. тормошо һәм ижады т‑дағы мәғлүмәт‑ тәр Ырымбур губ. ш. уҡ исемле өйәҙҙең Зәк‑Ишмәт а. (Көйөргәҙе р‑ны) имамы Зиннәтулла Мөхәмәт‑Рәхими 1915 й. төҙөгән ҡулъяҙма йыйынтыҡҡа индерелгән (Ғилми архивта һаҡлана), унда Ш.Зәки т‑да ла мәғлүмәт бар. Йырсы һәм ҡурайсы булған. Ҡ.‑Ҡ. “Абдулла ахун” йырының авторы һанала.
Әҙәб.: Башҡорт халыҡ ижады. Йырҙар. 1-се кит. Өфө, 1974; Шарипова З.Я. Пером и словом. Уфа, 1993.
З.Я.Шәрипова
Тәрж. Р.Ә.Сиражитдинов


text:
- Подробности
- Просмотров: 334
БӨТӘ РӘСӘЙ ОЙОШТОРОУ ЙЫЙЫЛЫШЫ АҒЗАЛАРЫ СЪЕЗЫ, 1918 й. сент. аҙағында Бөтә Рәсәй Ойоштороу йыйылышы ағзалары комитетын үҙгәртеп төҙөү һөҙөмтәһендә барлыҡҡа килә. Төп бурысы — 1919 й. ғин. Бөтә Рәсәй Ойоштороу йыйылышының яңы саҡырылышын ойоштороу. Ойоштороу ком‑тынан айырмалы рәүештә власлыҡ вәкәләттәренә эйә булмай. Окт.—нояб. Екатеринбургҡ. урынлаша. А.В.Колчактың хәрби түңкәрелешенән һуң Съезд таратыла. Нояб. аҙағында Өфөлә Ойоштороу ком‑ты ведомстволары идарасылары һәм Социал‑революционерҙар партияһы ҮК м‑н берлектә Съезд етәкселегенең бер нисә ултырышы үткәрелә. Өфөнө Колчак баҫып алғандан һуң Съезд ағзаларының күбеһе ҡулға алына. Съезд рәйесе — В.К.Вольский.
А.Д.Казанчиев
Тәрж. Д.К.Үзбәков


text:
Кеше күңелендәге һәр башланғыс, яҡшымы ул, насармы, ғаиләлә һалына. Был йәһәттән Гөлйемеш Хәйрулла ҡыҙы бәхетле. Белорет районының Абҙаҡ ауылында Хәйрулла ағай менән Ғәмбарана апайҙың ғаиләһендә етенсе бала булып донъяға килә ул. Ата-әсәһенә оҡшап, үткер, сая була, шау малайҙар араһында үҫкәнгәме, тормош уны наҙға ла сорнай, кәрәк саҡта ҡыйыулыҡҡа ла һынай.
Беҙ Рауил менән педучилищеға уҡырға инергә имтихан биргәндә таныштыҡ. Икебеҙ ҙә һуғыш йылдарында колхозда эшләп, тыныслыҡ яулап алынғас, 1945 йылдың сентябрендә уҡырға килдек. Ул — Башҡортостандан, мин — Ырымбур өлкәһенән. Дүрт йыл бергә, бер партала ултырып уҡып, училищены уңышлы тамамланыҡ. Мин мәктәпкә эшкә сығырға, ә Рауил Ырымбур пединститутында уҡыуын дауам итергә булдыҡ.
Ҡайтыр көнөм яҡынлашты. Их, мин әйтәм, аҡһаҡалдың үҙен күреп һөйләшеп ҡалаһы ине. “Бирәм тигән ҡолона…” Форсаты ла тыуып тора. Иртәгәһенә юл өҫтөндә осраштыҡ:
— Әссәләмүғәләйкүм, олатай, — тип сәләм бирҙем.
Анна Федоровна Селиванова Сибай ҡалаһында йәшәй. Ағинәй ошо көндәрҙә 100 йәшлек ғүмер байрамын билдәләне. Ҡала тарихындағы беренсе йөҙйәшәр инәйҙе ҡотларға ҡала хакимиәтенән вәкилдәр, туғандары һәм балалары йыйылды. Сибай ҡалаһы хакимиәтенең хеҙмәт һәм халыҡты социаль яҡлау идаралығы етәксеһе Азамат Юлдашбаев тыл ветеранына Рәсәй Президенты Владимир Путиндың Ҡотлау хатын тапшырҙы.
Әхмәтзәки Сакаевты 1942 йылда фронтҡа оҙаталар. “Хабаровск-12” ҡалаһында көнөнә алты сәғәт хәрби күнекмәләргә өйрәтһәләр, ҡалған ваҡыттарын карап төҙөү заводында уҙғаралар.
– Беҙҙең район – быны тормошҡа ашырыу өсөн иң уңайлы ер, – тине ул. – Данлыҡлы мәмерйәне, ҡурсаулыҡты күрер өсөн халыҡ күпләп килә. Уларҙың араһында мосолмандар бихисап. Шүлгәнташ мәмерйәһенә етәрәк иман йорто бар. Ошонда уҡ йылҡысылыҡ фермаһы эшләй. Тимәк, туристарҙы атта йөрөргә өйрәтергә, улар менән бергә һыбай килеш тәбиғәттең төрлө ҡомартҡыларын күреп әйләнергә мөмкин.
Ғүмәр ауылында тыуып үҫкән Ғайса Көнәфиә улы Кәримов хаҡында һүҙем. Алда әйткәнемсә, ул бала саҡтан уҡ ҙур ҡайғы-хәсрәт күргән. Олатайымдың атаһы Алыҫ Көнсығышта шахтала эшләгәндә һәләк булған. Ул ярты етем үҫкән. Туғандары ла йәшләй генә вафат булған.
Олатайым һуғышҡа 17 йәшендә китә, гитлерсыларға ҡаршы 2-се Украина фронтында алыша. Элемтә хеҙмәтенең уңышлы эшен тәьмин итеү бурысы йөкмәтелә уға. Һуғыш тамамланып, Совет иле Еңеү байрамын ҡаршылаһа ла, яугир 1947 йылда ғына тыуған яғына ҡайта.


text:
Рөстәм Хәмитов Михаил Игнатьевты Сыуашстан Президенты вазифаһына тотоноуы менән ҡотланы
Башҡортостан Республикаһы Президенты Рөстәм Хәмитов Михаил Игнатьев исеменә телеграмма ебәрҙе, унда ул уны Сыуашстан Республикаһы Президенты вазифаһын рәсми үтәй башлауы менән ҡотланы.
— Сыуашстандың агросәнәғәт комплексы үҫешенә индергән һәлмәк өлөшөгөҙ, идара эшендәге тәжрибәгеҙ һәм эшлекле сифаттарығыҙ арҡаһында һеҙ халыҡтың тәрән хөрмәтен ҡаҙандығыҙ, — тиелә телеграммала. Рөстәм Хәмитов, Михаил Игнатьев артабан да Сыуашстандың социаль-иҡтисади һәм рухи-мәҙәни үҫешенә, кешеләрҙең тормош кимәлен күтәреүгә хеҙмәт итер, тигән ышанысын белдерҙе.


text:
Өфөлә йыл аҙағына тиклем ундан ашыу балалар баҡсаһы булдырыласаҡ
Башҡортостанда балалар баҡсаһы менән эштәр бик шәптән түгел, әммә был юҫыҡта эш алып барыла.
— Был оҙаҡ ваҡыт хәл ителмәгән элекке мәсьәлә, — тип белдерҙе Башҡортостан Президенты Рөстәм Хәмитов «Ижтимағи электрон гәзит» уҡыусылары менән онлайн-аралашыу барышында. — Хәҙер балалар баҡсаһына 60 меңгә яҡын бала үҙ сиратын көтә. Алдағы өс йылда балалар баҡсаларын төҙөүгә туғыҙ миллиард һум самаһы аҡса һалынасаҡ, 25-30 мең урын барлыҡҡа киләсәк. Өфөлә генә әлеге йылдың аҙағына тиклем ундан ашыу балалар баҡсаһы булдырыласаҡ, киләһе йылға беҙ уларҙың һанын арттырасаҡбыҙ. Шуға күрә ата-әсәләрҙән, зинһар өсөн, түҙеп тороғоҙ, тип үтенәм.


text:
Тасуирлама
A full length gathered dress in the regency style suited to Shakespeare’s play A Midsummer Nights Dream.
Elasticated empire line and neckline make it a comfortable fit and easy to get dressed in during rehearsals and performances.
Adorn with guipure, lace and trims as desired!
Available in children’s sizes 1-2 / 3-4 / 5-6 / 7-8 / 9-10 / 11-12 / 13-14 йыл
Ҡалып еңел ала!
- Аҙыҡ-түлек кәрзине өҫтәп, басыгыз был төймәгә 'кәрзине өҫтәне.'
- Үҙ мәғлүмәт кассаһына индерелмәй.
- Төймәгә басыгыз башланы cystic fibrosis'
- Уҡыусылар, һеҙ һайларға йәки cystic fibrosis ҡунаҡ сифатында заказ аккаунт ингән.
- Эшләп түләү, үҙ ысулдарын ҡулланыу ҡулайлыраҡ
- Эшләй!
Һеҙ нисек түләргә генә тамамланды, ғәҙәттә, ул бер нисә секунд, кире һеҙгә килгәндә йүнәлтелгән тегенсе булып®, һеҙ унда үҙенең шәхси кабинетҡа заказ ҡарарға мөмкин. (әгәр сездә буласаҡ бер хәл булһа йәки касса булдыра инде). Скачать файл һеҙ аласыз, шулай уҡ, һеҙҙең менән һеҙҙең аккаунт. Шулай уҡ буйынса электрон почта түләүҙәр ала һуң һеҙҙең өсөн, һеҙ белмәйһегеҙ, һеҙҙән тағы ла бер электрон хат артынан заказ ваҡытта иң яҡын деталдәр, һылтанмалар загрузки.
Хәүефһеҙ һәм интернет аша cystic fibrosis һатып алыусыларҙы хәүефһеҙ ысул булып тора. Һеҙҙең аккаунт cystic fibrosis тегенсе булырға кәрәк һатып алыу өсөн®.
ҺаҡлауҺаҡлау
ҺаҡлауҺаҡлау
ҺаҡлауҺаҡлау
ҺаҡлауҺаҡлауҺаҡлауҺаҡлау
PDF форматындағы документтар copyshop масштаблы китерелә шаблон рәүешендә булһа, ул ҡағыҙ плакат менән ярҙам күләме ниндәй буласаҡ распечатывать reader сығарыу өсөн adobe. Шулай уҡ тарма арзан а4 биттәр. А4 форматлы айырым ҡағыҙ битендә, биттәр һәм маркет нумерацияһы бар, һеҙҙең ярҙам итеү өсөн һуң матбуғат биттәрендә һәр дөрөҫ выровнять.
Зинһар өсөн, ҡарағыҙ әле снимок Инструкция Буйынса Матбуғат белер өсөн, дөрөҫ итеп масштабында шаблон распечатывать..
Күләме Copyshop: 130cm x 155cm / А4 форматындағы биттең: 42 / US Letter: 42
Иғтибар, инглиз телендә бөтә шаблоны скачать, however you may view the tutorial here in your chosen language by selecting your preferred language by clicking “Тәржемә” at the top right of any page and selecting your preferred language from the drop down menu.
Only logged in customers who have purchased this product may leave a review.


text:
- Подробности
- Просмотров: 404
ҠАРА ҠАУҘЫ (Ciconia nigra), ҡауҙы һымаҡтар отрядының ҡауҙылар ғаиләһенә ҡараған ҡош. Көнбайыш, Урта һәм Көнсығыш Азияла, Урта һәм Көньяҡ Европала, Африканың төньяҡ-көнбайышында таралған. Күсәр ҡош. Кәүҙә оҙонлоғо 100 см тиклем, ауырлығы 3 кг яҡын, ҡанатының ҡоласы 205 см тиклем. Ҡауырһын ҡапламы ҡара, шәмәхә һәм йәшел ялтырауыҡлы, күкрәгенең аҫҡы өлөшө һәм ҡорһағы аҡ төҫтә. Суҡышы, күҙҙәре тирәһендәге яланғас тиреһе һәм аяғы ал ҡыҙыл. Муйыны һәм аяғы оҙон, ҡойроғо ҡыҫҡа. Енси диморфизм хас түгел. Моногам. Ояһын (диам. 1,5 м тиклем) ҡоро ботаҡтарҙан ағас башында ҡора. Йылына 1 тапҡыр бала сығара, 3—5 һорғолт аҡ йомортҡа һала. Инә һәм ата ҡош 17—32 көн баҫа. Көндөҙгө ҡош. Ваҡ балыҡ, тәлмәрйен, кимереүсе, бөжәк, селәүсен, моллюскылар м‑н туҡлана. Тигеҙ урмандарҙа, башлыса әрәмәләрҙә йәшәй. БР‑ҙа Архангел, Бөрйән, Мәләүез р‑ндарында осрай. БР‑ҙың һәм РФ‑тың Ҡыҙыл китабына индерелгән.
Ә.Ф.Мәмәтов
Тәрж. Г.А.Миһранова


text:
Газета "Йәшлек" » Новости » Мәҙәниәт » Дуҫлыҡты нығыта фестиваль
Дуҫлыҡты нығыта фестиваль
Башҡорт-татар йырҙарын башҡарыусыларҙы «Туған тел» каналы халыҡ-ара телевизион фестивалгә йыя. Фестиваль милли мәҙәниәтебеҙҙең берҙәм үҫешенә булышлыҡ итеү, милләт-ара татыулыҡты нығытыу ниәте менән ойошторола. Конкурс йыр-моң һөйөүсе татарҙарға ла, башҡорттарға ла ҙур байрам булмаҡсы. Унда, күптән танылған сәхнә «йондоҙ»ҙары Фидан Ғафаров, Фәрит Бикбулатов, Хәниә Фәрхи, Салауат Фәтхетдинов, Рәсүл Ҡарабулатов, Гөлсөм Бикбулатова, Ризуан Хәкимов, Рәүилә Мәсәлимова, Ғәзим Ильясов, Фәриҙә һәм Роберт Тимербаевтар, Динә һәм Рафаэль Латиповтар менән бер рәттән, йәш артистар ҙа сығыш яһаясаҡ. Тамаша 25 мартта – 19 сәғәттә, 26 мартта 18 сәғәттә Нефтселәр мәҙәниәт һарайында үтәсәк.
Р. РИНАТОВА.
Р. РИНАТОВА.
Информация
Комментировать статьи на сайте возможно только в течении 4 дней со дня публикации.


text:
Республикала «Керәшен һыуыҡтары – 2018» фестивале асылды
ӨФӨ, 2018 йыл, 19 ғинуар. /«Башинформ» мәғлүмәт агентлығы, Ләйлә Аралбаева/.
Бөрөлә XXIV «Керәшен һыуыҡтары – 2018» төбәк-ара эстрада йыры һәм бейеү фестиваль-конкурсы асылды. Быйыл унда республикабыҙҙың 17 районы һәм 13 ҡалаһы, Мәскәү, Һамар һәм Пермь крайы вәкилдәре ҡатнаша. «Вокал соло» номинацияһында — 43, «вокаль ансамблдәр»гә алты ғариза бирелгән, тип хәбәр иттеләр фестивалдең ойоштороу комитетынан.
Фестивалде асыу тантанаһында ҡатнашыусыларҙы һәм тамашасыларҙы Республика халыҡ ижады үҙәгенең генераль директоры урынбаҫары Нәфисә Тулыбаева һәм Бөрө районы хакимиәте башлығы Александр Груздев сәләмләне.
Кисә ҡатнашыусылар «Эстрада йыры.Солистар», «Эстрада йыры. Коллективтар» номинацияларында сығыш яһаны. Бөгөн, 19 ғинуарҙа, «Эстрада бейеүе» һәм «Эстрада музыкаһы» номинацияларында конкурс ҡарауҙары үтә.
Ҡатнашыусыларҙың оҫталығын жюри баһалай, уның составында республиканың һәм Рәсәйҙең билдәле мәҙәниәт эшмәкәрҙәре — З. Исмәғилев исемендәге Өфө дәүләт сәнғәт институты профессоры, Башҡортостандың һәм Татарстандың халыҡ артисы, Рәсәйҙең атҡаҙанған артисы Иҙрис Ғәзиев, З. Исмәғилев исемендәге Өфө дәүләт сәнғәт институты доценты, Башҡортостандың атҡаҙанған уҡытыусыһы Светлана Слягузова, М. Аҡмулла исемендәге Башҡорт дәүләт педагогия университеты уҡытыусыһы, республиканың атҡаҙанған мәҙәниәт хеҙмәткәре Эльмира Зиннәтуллина, «Башҡортостан» дәүләт концерт залындағы «Ренессанс» халыҡ бейеү театры етәксеһе Александр Родионов, ТНТ каналында «Бейеүҙәр» шоуында ҡатнашҡан Елена Гуменная, З. Исмәғилев исемендәге Өфө дәүләт сәнғәт институты доценты, Рәсәйҙең һәм Башҡортостандың Композиторҙар союзы ағзаһы Азамат Хәсәншин, «Арғымаҡ» этно-төркөмө етәксеһе Ринат Рамазанов һәм башҡалар эшләй.
«Керәшен һыуыҡтары» фестиваль-конкурсы барышында эстрада вокалы буйынса республика семинары эшләй башланы. Унда Бөрө, Борай, Йәрмәкәй, Мишкә, Бөрйән райондарынан, Өфө, Белорет, Салауат, Благовещен, Ағиҙел, Туймазы Һәм Стәрлетамаҡ ҡалаларынан вәкилдәр ҡатнаша.
Хәтерегеҙгә төшөрәбеҙ, «Керәшен һыуыҡтары» фестивале 1995 йылдың ғинуарынан алып ойошторола. Сара һәләтле йәш башҡарыусыларҙы һәм ижади коллективтарҙы асыҡлау һәм уларға булышлыҡ итеү өсөн уҙғарыла. Ойоштороусылар – Башҡортостандың Мәҙәниәт министрлығы, Республика халыҡ ижады үҙәге, Бөрө районы хакимиәте.
http://www.bashinform.ru/news/1105465-v-bashkirii-otkrylsya-festival-kreshchenskie-morozy-2018/


text:
Халыҡ иҫәбен алыусылар уҡыу үтә
Башҡортостанстат райондарҙа һәм ҡалаларҙа дәүләт статистикаһы бүлектәре һәм уларҙың подразделениелары етәкселәрен һәм белгестәрен, шулай уҡ халыҡ иҫәбен алыу мәсьәләләре буйынса вәкилдәрҙе уҡытыуҙы тамамланы. Улар һәр тораҡ пунктында йорттарҙың исемлеген төҙөү буйынса инструктив материалдарҙы өйрәнде, халыҡ иҫәбен алыуҙы үткәреү буйынса ойоштороу пландары төҙөргә һәм ВПН-2010 автоматлаштырылған системаһы менән эшләргә өйрәнде.
Уҡыу "Росстат"тан алынған мультимедиа ҡорамалдарын, компьютер техникаһын һәм "2010 йылғы Бөтә Рәсәй халыҡ иҫәбен алыуға Автоматлаштырылған әҙерлек системаһы" программа комплексын файҙаланып үткәрелде. Был программа комплексы махсус рәүештә алдағы кампанияға әҙерләнеү өсөн эшләнгән.
Башҡортостанстатта уҡып ҡайтҡан белгестәр урындарҙа халыҡ иҫәбен алыу буйынса ҡалған персоналды үҙ аллы өйрәтәсәк.
Муниципаль берәмектәрҙә ойоштороу пландарын әҙерләүгә вәкилдәр быйыл йыл аҙағында тотонасаҡ. Тораҡ пункттарын халыҡ иҫәбен алыу, инструкторлыҡ һәм иҫәп-хисап участкаларына бүлеү үткәреләсәк, иҫәп алыуҙы үткәреү өсөн талап ителгән персонал иҫәбе билдәләнәсәк. 2010 йылдың февраль-мартында Башҡортостан территорияһында Бөтә Рәсәй халыҡ иҫәбен алыуҙы үткәреүҙең йыйылма ойоштороу планы төҙөләсәк.


text:
Башҡорт дәүләт филармонияһы Рим Хәсәновҡа ярҙам итеү өсөн хәйриә концерты ойоштора
Хөсәйен Әхмәтов исемендәге Башҡорт дәүләт филармонияһы композитор Рим Хәсәновҡа ярҙам итер өсөн хәйриә концерты ойоштора. Билдәле музыкант яңыраҡ инфаркт үткәрҙе, әлеге ваҡытта ул реанимация бүлегенән стационарға күсерелгән. Был хаҡта көн элгәре «Йәнле журнал»дағы үҙенең блогында Башҡортостан Республикаһы Президентының мәҙәниәт буйынса советнигы, саксофонсы Олег Кирәев хәбәр итте.
Рим Хәсановҡа ярҙам концерты июнь башында үтәсәк, тип хәбәр итте «Башинформ» агентлығына Башҡорт дәүләт филармонияһының йәмәғәтселек менән бәйләнештәр бүлеге начальнигы Ләйлә Аралбаева.
—Концертта йыйылған бөтә средстволар Рим Хәсәновтың ғаиләһенә йүнәлтеләсәк, — тип өҫтәне ул.
Ләйлә Аралбаеваның әйтеүенсә, концерттың аныҡ датаһы яҡын арала билдәле буласаҡ. Әлегә Башҡорт дәүләт филармонияһы коллективы 72-се концерт миҙгелен ябыуға әҙерләнә. Ул 19-20 майҙа үтәсәк.


text:
Ғәскәровсылар Сочиҙағы Олимпиадала сығыш яһаясаҡ
Фәйзи Ғәскәров исемендәге дәүләт академия халыҡ бейеүҙәре ансамбле Сочиҙа 7-23 февралдә үтәсәк XXII Ҡышҡы Олимпия уйындарына барырға әҙерләнә. Ғәскәровсылар мәҙәни программа сиктәрендә 11 февралдән 15-нә тиклем Башҡортостан сәнғәтен күрһәтәсәк. Унда ҡатнашыу өсөн Сочиға Рәсәйҙең 100-ләгән алдынғы ижади коллективтарының килеүе көтөлә.
БР Мәҙәниәт министрлығының матбуғат сәркәтибе Ләйлә Ишморатова хәбәр итеүенсә, танылған коллектив 45 минутлыҡ программаһы менән Олимпиаданың дүрт төп майҙансығында сығыш яһаясаҡ. Артистар ансамблдең алтын фондына ингән башҡорт бейеүҙәрен башҡарасаҡ, дөйөм алғанда, республика Президентының грантын алған, «Ғәскәров мираҫы» яңы программаһынан номерҙар. Билдәләп үтергә кәрәк, яңы программа өсөн бөтә костюмдар яңыртылған.


text:
Нәҫер
Мәктәптән ҡайтып киләм. Көн шул тиклем йылы, зәңгәр күктә ҡояш көлә, тау баштарынан гөрләүектәр аға. Мин резина итектәр кейеп алғанмын да юл буйлап күләүектәрҙе тас та тос килтереп атлайым.
Шулай йыр дәресендә өйрәнгән йырҙы йырлай-йырлай тупһаға аяҡ баҫһам, башыма бер нәмә килеп төштө. Ипләп кенә алып ҡараһам, бәләкәй генә, ялтыр ғына тамсы, имеш.
– Мин – Тамсы! Яҙ килтереүсе! – тип телгә килде ул. Ә үҙем һушымды йыя алмай тик торам.
– Аптырама инде. Ана, тупһа алдындағы күләүеккә ебәрсе мине! – тип ялынды Тамсыҡай. Ҡулымды алға һуҙыуым булды, ул күләүеккә һикерҙе лә юҡҡа сыҡты. Мин уйға ҡалдым. Ошо бәләкәй генә күләүектә нисә тамсы бар икән? Бик күптер инде.
Тимур ҠОТЛОҒУЖИН, III синыф уҡыусыһы.
Баймаҡ районы, Сыңғыҙ мәктәбе.


text:
.
Рәхим итегеҙ, ауылдың үҫешенә йоғонто яһай, бигерәк тә үҙең тыуған һәм провинцияһы.
Сүс Хольм на Facebook
Хольм föreningбыл сүс Ekonomisk
Беҙ мәсьәләләр менән бәйләү өсөн
Бо Линдроос 070-696 53 40, Эдин Стефан 073-070 34 40. Электрон почта: holmfiber@gmail.com
.
Artiklar om Holm Fiber på Holmbygden.se
14/3 -17: Ниһәйәт, fiberdags! – Һан тураһында тәҡдим'.м. 31/3!
15/12 -16: Ҡарар: Ярҙам күләме, Хольм сүс өсөн бирелә.!
30/1 -16: Сүс сираттан тыш йыйылышы Холма
10/5 -15: Йыллыҡ йыйылышы сүс уба: Уҡыу һуңғы яңылыҡтар!
28/10 -14: Хольм Сүс – Докладтар!
17/1 -14: Холм Тора: Кәңәшмә ағзаларына һәм башҡа ҡыҙыҡһыныусы яҡтар өсөн мәғлүмәт
8/12 -13: Хольм Tidning сүс Sundsvalls.
30/11 -13: Интернеттың мөмкинлектәре булған һәм сүс өсөн fiberförening ҡушылдығы Хольм!
19/10 -13: Хольм föreningбыл сүс Ekonomisk
14/6 -13: Үҙ мәнфәғәте өсөн теркәлгән сүс башинформсвязь! Уҡыуҙың өҫтөнлөктәре тураһында!
Иҫкәрмә! Medlemsavg. (100:-) һәм årsavg. (100:-), дөйөм 200:- КАССА бүлеү 500-0229.
Нисек индереү һәм хәбәре исемдән тасуирлау, Шулай итеп, беҙ белмәгән файлдар.
.
.
HOLM ТУРАҺЫНДА МӘҒЛҮМӘТТЕ СҮСТӘР
Ағымдағы булыуын теләр инек беҙ эш өсөн гарантия бирә, тип һыу инергә булып кәрәк беҙгә. общинаһы өлкәһендәге хеҙмәттәр беҙҙең башинформсвязь селтәргә инеү өсөн, йәшәүен һәм үҫешеүен дауам итә. хәл булып килгән.. Был балаларыбыҙ һәм ейәндәребеҙ беҙгә биргән, һәм шулай уҡ башҡа йорттарҙа йәшәү мөмкинлеге ҡалмай матур беҙҙең..
Октябрь башында. 2013 сүс барлыҡҡа Хольм ekonomisk Föreningбыл, кем был проект өҫтөндә эшләй. Күсемһеҙ милек буйынса операцияларҙы һәм башҡа эштәрҙе йүнәлтелгән holmsjön биреп ултыра, көнсығыш һәм көнбайыш провинцияларға емтланд проекты индерелде.. Кешенән торған директорҙар советы, бөтә ауыл улар ҡағылмайҙыр, нигеҙҙә, маҡсатлы өсөн эш төркөмө булды.
Башы һәм беҙ үттек инде, хәҙер килеп был-был менән һөйләшкәндә ниндәйҙер системаға директорҙар советы билдәләнде тейеш. шунда беҙ, кем ала үҙенә тейешен ышаныс, тормошҡа ашырыласаҡ проекттар өсөн. Хатта бл проекты булып сыҡты.ә. Ауыл советтарында беҙҙең һәм үҫтереү өсөн грант алыу буйынса административ округы төбәктәре ауыл хужалығы советы швеция.
Беҙ тәҡдим итә, барлыҡ, кем йәшәй, тирә-проекттар йәки бизнес төр күсемһеҙ милектең йәки башҡа Holmsjön ҡатнашты.. Ассоциация составына ингән бөтә үҙенсәлектәре, уларҙың үҙ мәнфәғәтен уведомить тураһында, һәм ағзалыҡ иғәнәләре һәм иғәнәһе түләнәсәк йыллыҡ ассоциацияһы.. Ағзалыҡ иғәнәләре 100:- йыллыҡ йыйыу 100:- дөйөм алғанда т. е. 200:-. Әлеге ваҡытта беҙ буласаҡ тиерлек. 200 күсемһеҙ милек хужалары ассоциацияһы, шулай булғас, яҡшы һеңдереү, эштәрҙе ҡараны һәм беҙҙең менән киләсәктә позитивно.
Иҫкәрмә! Ҡасан һеҙ уларға бурыслы һәм ассоциация проекттарының ҡушылыуы менән тамамлана һеҙ булғанға, һеҙ уларҙың күберәк булыуын теләйбеҙ, әммә урамға сығыу менән түгел, һәм ҡасан теләйем, һинең өсөн ағзалыҡ иғәнәләре кире ҡайтарыу, түләү аҡса өсөн түгел, әммә шул һайын, беҙ уны планлаштырыу һәм проект эштәре ҡулланыла.. Берҙән, был хәүеф һеҙҙең менән булды. 100:-.
Беҙҙең тәҡдиме буйынса, һәр хәлдә булырға тейеш.. Эш шулай башланып китә икән, бәлки беҙгә бөтә ҡарар өсөн тәҡдим итә тип, йәмғиәттә йыйырға тейеш булып, хәл һөйләм тураһындағы тәҡдим итә, ә аҙаҡ, күҙлегенән ҡарағанда, иҡтисади структуралары, шулай уҡ башҡарылған эштәрҙе фактик. Был хәл, һәр ағзаһы үҙе менән ҡатмарлы һәм хәлдәр ҙә була ала йәки кәмеүе һәм ағзалыҡ иғәнәләре тергеҙеү һәм интернетҡа ҡуйып сығыу.
Күршеләр менән һөйләшеп, дуҫтарына, хужаһы инандыҡ һәм, мөмкинлек булыу менән һәр ала.
Беҙгә даими һәм facebook бите булған тураһында беҙҙә башҡа мәғлүмәттәр урынлаштырылған форумы, ағымдағы булды. Беҙ теләйбез менән уртаклашырга һеҙҙең мәғлүмәт таратыу өсөн, был. Һеҙ беҙҙең менән элемтәгә керә аласыз, электрон почта адресы яҙылған теләй ине беҙгә holmfiber@gmail.com теләһә хәбәрсе йәки шылтыратығыҙ йәки беҙҙең директорҙар советы була., һуңыраҡ беҙ контакт мәғлүмәт өҫтәү.
Өсөн, таҡта сүс Хольм
Эдин Стефан
073-070 34 40


text:
Сәләх әд-Дин
Әл-Мәлик ән-Насир Сәләх әд-Дунийа үә-д-Дин Әбү-л-Мозаффар Йософ ибн Әйүб (Салади́н) (ғәр. صلاح الدين يوسف ابن ايوب; тыуған: 1137—1138, Тикрит — 4 март 1193, Дамаск) — Мысыр һәм Сүриә солтаны, талантлы полководец, XII быуатта мосолмандар башлығы. Әйүбиҙәр династияһына баш һалған, улар заманында Мысырға, Сүриәгә, Ираҡҡа, Хижазға һәм Йәмәнгә идара иткән.
Европала, исеме улай булмаһа ла, Саладин булараҡ билдәле. Сәләх әд-Дин — ул лаҡап — тәҡүәлекте белдерә[1]. Мәликтең ысын исеме — Йософ ибн Әйүб (Йософ,Әйүп улы).
Әйүб дәүләтенә нигеҙ һалыусы (хәҙерге Мысыр, Сирия, Ливан, Фәләстән, Урду ерҙәре) Сәләхетдин, "Раушания" кабиләһе шәйехе (рәйесе) Нәжметдин Әйүбтең улы, 1138 йылда тыуа. Үҙен бөтөнләйе менән ғилем дә фәнгә бағышлай, ләкин яҙмыш уны һуғыш майҙанына сығара.
Нуретдин Ҙәни исемле сәрғәскәр сиреүендә бик мөһим бурыс ала. Башлаған һәр бер эшен еренә еткереп үтәүҙе үҙенә ғәҙәт итеп алған Сәләхетдин ҡыҫҡа ваҡыт эсендә юғары мәртәбәләргә эйә була һәм батша титулын ала. Оҙаҡ та үтмәй, үҙ биләмәләренең бәйһеҙлеген иғлан итә, дәүләт сиктәрен көсәйтеү эшенә керешә. Шулай итеп, тарих хаслылар (тәре йөрөтөүселәр) ғәскәрҙәренә ҡаршы тау кеүек ныҡ тора алырлыҡ ҡаһарманын әҙерләй. Сәләхетдин хаслы сиреүҙәре менән беренсе тапҡыр 1160 йылдар аҙағында осраша. Шунан һуң вафатына тиклем яҙмыш уны бер ҙә хаслыларға ҡаршы көрәш майҙанына сығара ҡушыла. Ул, ярһыған диңгеҙҙең тулҡындары кеүек, Көнбайыштан бертуҡтауһыҙ әйтергә мөмкин ябырылып килгән христиан ғәскәренән изге ҡала Кодты (Иерусалимды) һәм үҙ дәүләтен һаҡлау э-э-эй яҡлауҙы Аллаһ тарафынан яҙылған бер бурыс кеүек ҡабул итә һәм уны бөтә булған ихласлығы менән үтә.
Бихисап хаслы һөжүмдәрен кире ҡаҡҡанда, хаталарҙы тап тармар иткән һуғыштарҙа беренсе Сәләхетдиндең аҡылы, белеме, алдан күрә белеүе, талантлы ғәскәр башлығы булыуы күп тапҡыр иҫбатлана. Германия, Франция, Англия һәм башҡа христиан дәүләттәре ни тиклем генә тапҡыр Кодты мосолмандар ҡулынан тартып алабыҙ тип килһәләр дә, алдарына еңеп булмай торған ғәскәр башлығы Сәләхетдин сыға. Һөҙөмтәлә хаслы рыцарҙарҙың еңелеп табан ялтыратыуҙар ғәҙәти хәлгә әйләнә.
Иҫкәрмәләр[үҙгәртергә | вики-тексты үҙгәртергә]
- ↑ H. A. R. Gibb, «The Rise of Saladin», in A History of the Crusades, vol. 1: The First Hundred Years, ed. Kenneth M. Setton (University of Wisconsin Press, 1969). p. 563.


text:
«Ижтимағи электрон гәзит» уҡыусыларының һорауҙарына Башҡортостандың баш ветеринары яуап бирҙеФото: Ринат Искужин
«Ижтимағи электрон гәзит» уҡыусыларының һорауҙарына Башҡортостандың баш ветеринары яуап бирҙе
«Ижтимағи электрон гәзит» уҡыусыларының һорауҙарына Башҡортостандың баш ветеринары яуап бирҙеФото: Ринат Искужин
Шаршамбы, 11 июлдә, «Ижтимағи электрон гәзит» редакцияһында интернет ҡулланыусыларҙың һорауҙарына БР Ветеринария идаралығы начальнигы Вәкил Буранбаев яуап бирҙе.
Баш ветеринар дәүләт ветеринар учреждениеларының эшен, шул иҫәптән бөтөн республика биләмәһендә малсылыҡ өлкәһендәге ветеринар хеҙмәтләндереүҙе контролдә тота. Уның ведомствоһының төп бурысы –Башҡортостанда мал ауырыуҙарын таратмау. Малсылыҡ продукттарының һәм сеймалының хәүефһеҙлеге мәсьәләһе лә «Ижтимағи электрон гәзит» ҡунағының компетенцияһында.
Республиканың баш ветеринары һорауҙарға онлайн режимында яуап бирҙе, уның яҙмаһын һуңыраҡ «Онлайн-конференциялар архивы» бүлегендә табып буласаҡ. Вәкил Буранбаевтың гәзит уҡыусылар менән аралашыуынан видеотрансляция «Башинформсвязь» йәмғиәтенең техник ярҙамында бойомға ашырылды. Эфирға эләкмәгән һорауҙар Башҡортостан Республикаһының Ветеринария идаралығына тапшырыласаҡ, ведомство башлығы имзаһы менән яуаптар һуңынан «Ижтимағи электрон гәзит» биттәрендә донъя күрәсәк.


text:
Тетрәндерҙе
Быйылғы яҙғы саҡырыу ваҡытында хәрби хеҙмәткә алынған егеттәр 11 июлдә хәрби ант биргән... Омскиҙа емереклектәр аҫтын- да ҡалған десантсыларҙы ҡотҡарыу операцияһы тамам- ланған: 42 кеше табылған, улар араһында 23 һәләк булыусы һәм 19 яраланыусы бар. Йәрәхәт алғандар араһында Башҡортостандан тағы ла ѳс егет барлығы билдәле. Медицина учреждениеларында булған яҡташтарыбыҙ хаҡында әлегә мәғлүмәт юҡ. Башҡортостандың хәрби комиссариатынан хәбәр итеү- ҙәренсә, Салауат районынан Рөстәм Радик улы Шәйхуллин, Ранис Руслан улы Алтынбаев, Сибайҙан Рөстәм Әкрәм улы Йомағолов, Саҡмағош районынан Фидан Марс улы Мәмлиев, Белореттан Вадим Владиславович Нафиков һәләк булған. Салауат районынан 21 йәшлек Ранис Алтынбаев педагогия колледжын тамамлағандан һуң ауыл мәктәбендә уҡыта.
Былтыр атаһы үлеп ҡалыуы сәбәпле, ул ғаиләнең тѳп терәге була. Социаль селтәрҙә уның армияға саҡырыу ҡағыҙы ҡуйылған. Иптәштәре матур хеҙмәт итеп ҡайтыуын теләгән. Ә инде кисә уның туғандарына һәм яҡындарына ҡайғы уртаҡлашыуҙар яҙа башланылар. Ранистың яҡташы Рѳстәм Шәйхуллин алдан уҡ хәрби десант ғәскәрҙәрендә хеҙмәт итергә хыялланған була. Сибайҙан Рѳстәм Йомағолов авиация университетын тамам- лағандан һуң хәрби хеҙмәткә алынған. Ә яҡташыбыҙ Вадим Нафиков ғаиләлә берҙән-бер бала...
Казарма 1975 йылда тѳҙѳлгән. Бынан бер нисә йыл элек капиталь ремонт эшләгәндәр. Файҙаланыу мѳмкинлеге тура- һында протоколға ҡул ҡуйылһа ла, унда күп кенә боҙоуҙар ҙа күрһәтелгән. Әлеге ваҡытта подрядчик офисында тентеүҙәр бара. Ремонт ваҡытында ҡайһы бер конструкциялар алынған тигән версия ла бар. “РФ Енәйәт кодексының “Яуапһыҙлыҡ”, “Тѳҙѳлѳш эштәрен алып барғанда хәүефһеҙлек ҡағиҙәһен боҙоу”, “Вазифа вәкәләттәрен арттырыу” статьялары буйынса енәйәт эштәре ҡуҙғатылды”, - тип белдерҙе РФ Тәфтиш комитетының рәсми вәкиле Владимир Маркин.
Башҡортостан Республикаһы Башлығы Рѳстәм Хәмитов һәләк булған егеттәрҙең ғаиләләренә ҡайғы уртаҡлашыу телеграммаһы ебәрҙе. Әле генә хәрби ант биреп, ҙур хыялдар ҡорған, ата- әсәләренең ѳмѳттәре, күҙ терәге булған егеттәребеҙҙең ғүмере ѳҙѳлѳүе аяныслы. Уларҙың ҡайғыһын Башҡортостан, бѳтә Рәсәй үҙенекеләй ҡабул итеп, егеттәрҙең ата-әсәләренең, туғандарының, яҡындарының ауыр ҡайғыһын уртаҡлаша.
Р. МУСИНА


text:
Газета "Йәшлек" » Яңылыҡтар таҫмаһы » Тәүге осрашыуҙа - спортсылар
Тәүге осрашыуҙа - спортсылар
Владимир Путин үҙенең ышаныслы кешеләре менән осрашыуҙар үткәрә башланы. Ошо көндәрҙә уларҙың тәүгеһе үтте. Сарала ҡатнашыусылар араһында билдәле Олимпия чемпиондары һәм спорт мастерҙары бар.
Осрашыуҙа президентлыҡҡа кандидат әлеге көндөң төп темаһы - Олимпия спортына ҡарата үҙ фекерен белдерҙе. Владимир Путин донъя спортын "бысраҡ сәйәсәт аш-һыу бүлмәһенең артҡы ихатаһына" әйләндереүгә юл ҡуймаҫҡа кәрәк тип белдерҙе. Ул шулай уҡ допинг янъялы арҡаһында Олимпия уындарында ҡатнаша алмаған спортсыларға мораль һәм материаль яҡтан ярҙам итергә вәғәҙәләне.
Информация
Комментировать статьи на сайте возможно только в течении 4 дней со дня публикации.


text:
Байрамығыҙ менән!
03 октября 2017 йыл | Мәғариф
Уҡытыусы һөнәре – донъялағы иң абруйлы, ауыр һәм яуаплы һөнәрҙәрҙең береһе ул. Бар ғүмерҙәрен балаларға белем һәм тәрбиә биреүгә бағышлаған фиҙаҡәр хеҙмәт эйәләре был көндө уҡыусыларынан, уларҙың ата-әсәләренән рәхмәт һүҙҙәре ҡабул итә.
Мөмкинлекте ҡулдан ысҡындырмағыҙ
03 октября 2017 йыл | Матбуғат
5 октябрҙән 15 октябргә тиклем республикала матбуғатҡа яҙылыу 10 көнлөгө иғлан ителде. Тик ошо арауыҡта ғына "Табын” гәзитенә 10 процент ташламалы хаҡҡа яҙылырға мөмкин.
Яңы китаптар
03 октября 2017 йыл | Мәҙәниәт һәм әҙәбиәт, Йәмғиәт
Ошо көндәрҙә Зәйнәб Биишева исемендәге Башҡортостан "Китап” нәшриәтендә Рәсәй һәм Башҡортостан Яҙыусылар союзы ағзалары булған ике яҡташыбыҙҙың китаптары донъя күрҙе.
Республика көнөнә – байрам саралары
03 октября 2017 йыл | Йәмғиәт
7 октябрҙә Красноусолда Республика көнөнә һәм Красноусол ауылы көнөнә арналған байрам саралары була.


text:
Семинарға саҡырабыҙ
18 мая 2018 йыл | Яңылыҡтар
Һалым инспекцияһы 3-сө район-ара һалым инспекцияһы белгестәре үткәрәсәк уҡыу семинарына саҡыра. Семинар түбәндәге һорауҙар буйынса була:
“Алтын мираҫ” – алтынсы баҫмалары
15 мая 2018 йыл | Яңылыҡтар
Еҙем-Ҡарандан аталы-уллы Миҙхәт һәм Айрат Хәлиловтарҙың "Алтын мираҫ” тип аталған әҙәби-методик ҡулланмаһы донъя күрҙе.
Ғаилә аҙналығы башлана
11 мая 2018 йыл | Яңылыҡтар
Халыҡ-ара ғаилә көнө айҡанлы Башҡортостан Республикаһында иғлан ителгән Ғаилә аҙналығы сиктәрендә БР Ғаилә, хеҙмәт һәм халыҡты социаль яҡлау министрлығы байтаҡ саралар уҙғара.
Донъя чемпионатына - хәүефһеҙлек
24 апреля 2018 йыл | Яңылыҡтар
Рәсәй Федерацияһы Президентының 2017 йылдың 9 майындағы 202-се һанлы "Рәсәй Федерацияһында футбол буйынса FIFA 2018 йылғы донъя чемпионатын уҙғарыу осоронда айырыуса хәүефһеҙлек сараларын ҡулланыу үҙенсәлектәре хаҡында”ғы Указына ярашлы, 2018 йылдың 25 майы-нан 25 июленә тиклемге осорҙа Мәскәү, Санкт-Петербург ҡалалары, Волгоград, Свердловск, Калининград, Нижегородка, Ростов, Һамар өлкәләре, Татарстан, Мордовия Республикалары, Краснодар крайы биләмәләрендә донъя кимәлендәге спорт саралары барған осорҙа хәүефһеҙлек саралары көсәйтеләсәк.
Ошоноң менән бәйле, хәүефһеҙлек саралары көсәйтелгән Рәсәй Федерацияһы субъекттары биләмәләрендә гражданлыҡ ҡоралы һәм уға патрондар әйләнеше тыйыла.
Руслан МӘҮЛЕТҠОЛОВ,
БР Росгвардия идаралығы
лицензия-рөхсәт эштәре бүлегенең
өлкән инспекторы, полиция капитаны.
Ошоноң менән бәйле, хәүефһеҙлек саралары көсәйтелгән Рәсәй Федерацияһы субъекттары биләмәләрендә гражданлыҡ ҡоралы һәм уға патрондар әйләнеше тыйыла.
Руслан МӘҮЛЕТҠОЛОВ,
БР Росгвардия идаралығы
лицензия-рөхсәт эштәре бүлегенең
өлкән инспекторы, полиция капитаны.
Республика Башлығы менән осрашыуға бара
17 апреля 2018 йыл | Яңылыҡтар
19 апрелдә 19.00 сәғәттә Өфөлә Конгресс-холл бинаһында Башҡортостан Республикаһы Башлығы Р.З.Хәмитов менән һөйләшеү була. Осрашыу "Рәсәй-Башҡортостан”, БСТ, "Вся Уфа” телеканалдары, радиостанциялар тарафынан күрһәтеләсәк һәм ишеттереләсәк.


text:
- Подробности
- Просмотров: 499
ҠОРБАН КИЛТЕРЕҮ, илаһтарға, изгеләргә, ата-бабаларға, төрлө әруахтарға һ.б. мәрхәмәт күрһәтеү һәм шөкөр ҡорбандары килтереүҙән торған дини йола. Бөтә диндәрҙәлә бар. Ҡанлы (кеше, хайуан), ҡанһыҙ (аҙыҡ‑түлек, әйбер һ.б.) ҡорбандар була, күмәкләп йәки айырым башҡарыла. Башҡорттарҙа Ҡ.к. исламға тиклемге дини инаныуҙарға бәйле, анимистик (ҡара: Анимизм) күренештәргә нигеҙләнгән.
Вафат булған туғандарына аҙыҡ, ҡорал, хужалыҡ кәрәк‑ярағы һ.б. ҡалдырыу йолаһы Ҡ.к. иң боронғо төрҙәренең береһе була. Кешене Ҡ.к. “Урал батыр” эпосында (“...Үҙе һәм атаһы хөрмәтенә... Ҡатил кешеләрҙе ҡорбанға килтерә...”), “Ямғыр саҡырыу” йолаһында (кешеләрҙе йылғаға ырғы‑ тыу), “Кәкүк” йола бейеүендә (ҡатын‑ҡыҙ тәненең өлөштәрен “өҙөп” кәкүккә “биреүҙе” кәүҙәләндергән хәрәкәттәр яһай), “Әбәк” һәм “Ҡыуышыу” уйындарында (һынауҙарҙы үтмәгән кеше “яна”, “үлә” йәки “ташҡа әйләнә”) һ.б. сағылыш тапҡан. Ҡояшҡа (эңерҙә, көн м‑н төн тигеҙләшкәндә — аҡ ат, ҡояш тотолғанда – ҡара ат), Күккә (һөт йәки ҡымыҙм‑н йыуылған ат), Ергә (һарыҡ башын, ҡорбан ҡанын, һөтлө һауытты ергә күмеү), Утҡа (туй йолаһы – кәләштең утҡа туң май ташлауы) арналған Ҡ.к. киң таралған була. Ҡояшҡа һәм Тәңрегә (ҡара: Тәңрелек) тантаналы Ҡ.к. йолаһы билдәле. Ҡ.к. тау башында күмәк кеше алдында башҡарып, аҙаҡ ҡорбан малының ите м‑н һыйланғандар. “Мир ҡорбаны” йәмәғәт Ҡ.к. байрамы һәм община Ҡ.к. м‑н “Ололар аяты” иҫкә алыу йолаһы билдәле, уларҙы йылҡы салып, ҡәбиләнең уңышлы булыуына, ата‑бабаларға арнап күмәк табын ҡороп үткәргәндәр. Ғәҙәттә аҫау йылҡы, ҡара йәки аҡ һарыҡ (сәләмәт, инәүләнмәгән, йола тамғалары һалынмаған һ.б.) ҡорбан итеп килтерелгән.
Ҡоролоҡ ваҡытында ямғыр саҡырыу өсөн болоттар хужаһына, яугирҙар һуғышҡа китер алдынан һуғыш рухына — ҡара һарыҡ; ямғырҙар оҙаҡҡа һуҙылғанда көн асылһын өсөн Ҡояшҡа (“Аҡ теләккә сығыу” йолаһы), алыҫ сәфәрҙәрҙән иҫән‑һау әйләнеп ҡайтһын өсөн Хызырға, ата‑бабалар рухына, изге ағастар рухына һыйыр йәки аҡ һарыҡ ҡорбан ителгән. Эпидемиялар ваҡытында һауығыу өсөн ошондай уҡ йола башҡарылған. Мал тиреһен йоланы башҡарған дин әһеленә биргәндәр, итте иһә, ауырыуҙың үҙенән башҡа, бында булғандарҙың барыһы ла ашаған. Сирҙе ауырыуҙан сепрәк ҡурсаҡтарға күсереү йолаһын башҡарғанда, әтәс йәки ҡаҙ һуйып, уны сирҙең рухына ҡорбан иткәндәр. Әгәр көнкүрештә көрәк, һәнәк йыш һынһа, тимер рухына ерән йәки көмөшһыу ат ҡорбан иткәндәр, уңышлы һунарҙан һуң һөңгөгә йәки уҡҡа ит киҫәктәре кейҙергәндәр. Түлһеҙ ҡатындар ауырға ҡалһын өсөн мәмерйәләр, ҡороған йылғалар, йырындар, ҡаялағы ярыҡтар (ҡатын-ҡыҙҙың енси ағзаһына оҡшаш һанап) эйәләренә ҡорбан килтергәндәр (ҡорбан һарығының ҡанын ағыҙыу, май йәки ҡымыҙ һөртөү). Һуңынан Ҡ.к. төрҙәре яйлап символик төҫ ала бара: ергә йомортҡа ҡабығын күмгән‑ дәр, ағастарға төҫлө таҫмалар бәйләгәндәр, йылғаға тәңкә, ҡабырсаҡ, мәрйен ырғытҡандар һ.б. Ҡорбан малының ҡаны бөркөлгән төрлө таштар (“Яҙаташ”, “Йәй ташы”, “Ҡолоҡай ташы”) ямғыр саҡырыу, йортто һаҡлау, яуыз заттарҙы ҡыуыу йәки изге заттарға (ҡара: Эйә) мәрхәмәт күрһәтеү өсөн; быуындарҙы, биҙгәкте һ.б. дауалағанда ҡулланылған. Ислам дине таралғас, малды Ҡ.к. мосолман байрамдары, ерләү йолалары, туй, исем ҡушыу һ.б. мөһим ваҡиғалар ваҡытында үткәрелгән. Шулай уҡ йорттоң ҡотло булыуын теләп, өй нигеҙен ҡорғанда (“нигеҙ ҡорбан”), ырыуҙың сәскә атыуы (“нәҫел ҡорбан”), ауырыуҙарҙан, бәлә-ҡазанан һаҡланыу (“нәҙер ҡорбан”) һ.б. өсөн Ҡ.к. башҡарылған. Ҡ.к. өсөн сатраш һәм тулҡын кеүек һыҙыҡтар, хайуан (бүре, бөркөт, үгеҙ башы, һарыҡ башы, һарыҡ мөгөҙө) йәки үҫемлек рәүешендәге биҙәктәр м‑н биҙәлгән ҡорбанлыҡтар (ағастан, тимерҙән, таштан, һөйәктән) ҡулланылған. Ерләү йолаларын башҡарғанда ҡорбанлыҡтарҙы яндырылған усаҡ алдына, ҡәберҙә мәйет эргәһенә ҡорғандар. Ҡ.к. ваҡытында шыйыҡлыҡ түгеү өсөн моронло ҡабырсаҡтар, эсеү өсөн тимер ағас һауыттар, үҫемлектәрҙең һутын һығыу өсөн таштар, таҙартыу өсөн һөҙгөстәр, ҡорбан эсемлеге, ҡан йәки май өсөн ҡалаҡтар ҡулланылған.
Әҙәб.: Башҡорт халыҡ ижады. 1‑се т. Йола фольклоры. Өфө, 1995; Инан А. Шаманизм тарихта һәм бөгөн. Өфө, 1998.
Р.Ә.Солтангәрәева
Тәрж. Ә.Н.Аҡбутина


text:
Фото:
Дүртөйлө районы аграрийҙары ураҡҡа төштө
Фото:
Дүртөйлө районы аграрийҙары борсаҡты урып-һуғыуға төштө. Беренселәрҙән булып сапҡыстарын баҫыуға «Рәсәй» тоҡомсолоҡ заводы эшсәндәре сығарҙы. Эште улар «Шишмә -95» сортындағы борсаҡтан башланы. Хәтерегеҙгә төшөрәбеҙ, республикала тәүгеләрҙән булып яҙғы сәсеүҙе тап ошо хужалыҡ эшсәндәре башлағайны. 14 апрелдә Дүртөйлө районының «Рәсәй» тоҡомсолоҡ заводы» сәсеү кампанияһын борсаҡ сәсеү менән асты. Һәм ҡуҙаҡлыларҙы урыуға иң тәүҙә нәҡ ошо баҫыуҙа төштөләр.
Бөгөнгө көнгә ҡарата 70 гектарҙан ашыу майҙанда борсаҡ яҫмаға һалынған. Ауыл эшсәндәре иртәгә үк уны һуғырға төшөргә ниәтләй. Алдан күҙаллауҙар буйынса, был участкала уңыш гектарынан 12 центнер тәшкил итәсәк. Ҡоролоҡ шарттарында был насар күрһәткес түгел. Был хужалыҡта йәмғеһе 500 гектарҙан борсаҡ йыйып алынасаҡ. Ә район буйынса был культура өс меңдән ашыу гектарҙы биләй.
Культуралар өлгөрөүенә ҡарап, урып йыйыуға башҡа хужалыҡтар ҙа ҡушыла. Шулай итеп, Ленин исемендәге тоҡомсолоҡ заводы ла борсаҡ сабыуға төшкән. Бер көн эсендә 40 гектарҙа ҡуҙаҡлылар яҫмаға һалынған.
— Эҫе һауа торошо һәм дым етешмәү шарттарында культуралар тиҙерәк өлгөрә, — тип һөйләне "Башинформ" агентлығына Дүртөйлө районы хакимиәтенең ауыл хужалығы идаралығы начальнигы Радим Вәлиев. — Иртәгә «Нива» яуаплылығы сикләнгән йәмғиәте ужым арышын саба башларға ниәтләй. Район эшсәндәренә бөтәһе 35 меңдән ашыу гектар майҙандағы игенде йыйып алырға кәрәк буласаҡ.
Райондағы иген баҫыуҙарының 30 проценты ҡоролоҡтан етди зыян күрһә лә, иртә яҙҙа башҡарылған сәсеү арҡаһында ер эшсәндәре лайыҡлы уңыш алырға өмөтләнә.
Параллель рәүештә сәсеүлектәрҙе ҡоротҡостарҙан һаҡлау буйынса эш алып барыла. Сәсеүлектәрҙә барлыҡҡа килгән сиңерткәгә ҡаршы 420 гектарҙа эшкәртеү үткәрелгән. Был ҡоротҡос саранчалар төрөнә ҡарай.


text:
Герб
Герб (пол. herb , нем. Erbe — мираҫ) — дәүләт, ҡала, ижтимағи төркөмдөң рәсми тамғаһы [1]; кешене, ҡатламды, ырыуҙы, ҡаланы, һүрәтләгән нәҫелдән нәҫелгә күсеп килә торған эмблема, билдә; теүәл ҡағиҙәләр нигеҙендә яһалған һәм юғары хакимиәт тарафынан расланган символик (шартлы) һурәт. Гербтар нәҫел һәм ер билдәләренә бүленәләр, дәүләт гербтары айырым төркөмгә керә. Гербтарҙы геральдика фәне өйренә.
Ер йәки дәүләт гербтары, уҙ сиратында, 2 төркөмгә бүленә: ҡасандыр батша һарайына беркетелгән ҡалаларҙың гербтары (уларҙың һүрәттәре өлкә йәки ҡалаларҙың мөһөрҙәренә оҡшатып геральдик формала эшләнә) һәм Герольдия (Герольдмейстерлык контораһы, Герольдия департаменты) тарафынан яһалған һәм раҫланған гербтар. Уларҙағы һүрәт ҡаланың тарихи әһәмиәтенә, унда булып уҙған күренекле ваҡиғаларға, географик һәм иҡтисади урынына нигеҙләнеп яһала.
Гербтар тәре яуҙары ваҡытында Көнбайыш Европала айырым әһәмиәткә эйә була: улар рыцарҙең шәхесен һәм нәҫелен таныҡлай. Гербтарҙы төҙөү, уҡыу һәм аңлатыу менән герольдтар шөғөлләнгән. Гербтарга хоҡуҡ вариҫлыҡ буйынса быуындан-быуынға тапшырылған. Уларҙың һүрәттәре байраҡтарға, мөһөрҙәргә, ҡоралдарға төшөрөлгән, тәңкәләргә һуғылған. Рәсәйгә гербтарҙы ҡулланыу тәртибе Көнбайыш Европанан 17 быуаттың 2-се яртыһында керә. 1722 йылда дворяндар ҡатламы эштәре менән шөғөлләнгән үҙәк дәүләт ойошмаһы - Герольдмейстерлык контораһы (1817 йылға тиклем эшләй) төҙөлә, уның вазифаларына дворян нәҫелдәре өсөн гербтар төҙөү керә. 1797 йылдан император раҫлаған гербтарҙан «Рәсәй империяһы дворян нәҫелдәренең ғөмөми гербовнигы» төҙөлә башлай. 1800 йылда Герольдмейстерлык контораһына Рәсәй ҡалаларының ғөмөми гербовнигын төҙөү бурысы ҡуйыла. 1857 йылдың 10 июнендә Герольдия департаменты ҡаршыһында Герб бүлесәһе ойошторола, уға герольдика ҡағиҙәләре буйынса территорияларҙың гербтарын һәм шәхси гербтарҙы төҙөү йөкләтелә.
Иҫкәрмәләр[үҙгәртергә | вики-тексты үҙгәртергә]
- ↑ Толковый словарь современного башкирского литературного языка. (под. ред З.Г.Ураксина, 2005)
Әҙәбиәт[үҙгәртергә | вики-тексты үҙгәртергә]
- Винклер П.П. Гербы городов, губерний, областей, посадов Российской империи, внесённые в «Полное собрание законов». СПб., 1900;
- Соболева Н.А. Российская городская и областная геральдика XVIII-XIX вв. М., 1981; шул уҡ. Старинные гербы российских городов. М., 1989; Хорошкевич А.Л. Символы русской государственности. М., 1993;
- Ханзафаров Н.Г. Казанский «Зилант»: миф и действительность // Науч. Татарстан. 1997. № 3/4; Гербы городов России: Альбом-справ. М., 1998.
Сығанаҡтар[үҙгәртергә | вики-тексты үҙгәртергә]
- Татар энциклопедияһы (тат.)


text:
Алты ил вәкилдәре «Урал моңо-2014» фестивалендә ҡатнашасаҡ
Төрки йәштәре араһында «Урал моңо — 2014» Халыҡ-ара йыр-моң конкурс-фестивале Өфөлә 28-30 майҙа үтәсәк. Хәҙер сараға һуңғы әҙерлек бара.
Быйыл фестивалгә биш яҡын һәм алыҫ сит илдән: Төркиә, Әзербайжан, Ҡаҙағстан, Ҡырғыҙстан, Гагаузиянан (Молдова), Рәсәйҙең 17 төбәгенән: Ҡырым, Мари Иле, Тыва, Саха (Яҡут), Ҡарасәй-Черкес, Ҡабарҙы-Балҡар, Алтай, Хакасия, Дағстан, Татарстан, Башҡортостан, Төмән, Силәбе, Ҡурған өлкәләре, Ставрополь крайы, Ханты-Манси һәм Ямал-ненец автономиялы округтарынан 50-нән ашыу башҡарыусы һәм ижади коллектив киләсәк. Бөтә конкурста ҡатнашыусыларҙың йәше 18 йәштәп алып 35-кә тиклем – был конкурстың төп критерийы.
Республика халыҡ ижады үҙәгенең матбуғат хеҙмәтенән хәбәр итеүҙәренсә, фестиваль 28 майҙа Башҡорт дәүләт филармонияһында асыласаҡ, гала-концерт 30 майҙа Салауат Юлаев майҙанында үтәсәк. Фестивалде тантаналы япҡандан һуң концерт программаһы менән «Арғымаҡ» этно-рок төркөмө сығыш яһаясаҡ. Был сығыш күсмә этно-фольклор шоу проектының презентацияһына әйләнәсәк, ул 2013 йылда Башҡортостан Республикаһы Президенты гранты конкурсында еңде.
Конкурс жюриһы составына Башҡортостан, Рәсәй Федерацияһы, шулай уҡ төрки телле илдәр йырсылары, композиторҙары, сәнғәт оҫталары: Урал Иҙелбаев һәм Светлана Слягузова (Башҡортостан), Нәзилә Аббаслы (Төркиә), Азамат Мукатов (Ҡаҙағстан), Музафар Этчеев (Ҡабарҙы-Балҡар), Русланбек Шагаев (Алтай Республикаһы), Герман Танбаев (Хакасия Республикаһы), Аржаана Суктер (Тыва Республикаһы), Айчурек Иманалиева (Ҡырғыҙстан) инә.
Конкурсты ойоштороусылар – РФ Мәҙәниәт министрлығы булышлығында һәм «Рәсәй мәҙәниәте (2012-2018 йылдар)» федераль маҡсатлы программаны тормошҡа ашырыу сиктәрендә БР Мәҙәниәт министрлығы, «Башҡортостан» телерадиокомпанияһы дәүләт унитар предприятиеһы, Республика халыҡ ижады үҙәге.


text:
Фаил Абдраҡов иҫтәлегенә композиторҙар конкурсы Бөйөк Еңеүҙең 70 йыллығына бағышланасаҡ
ӨФӨ, 2015 йыл, 23 ғинуар. /«Башинформ» мәғлүмәт агентлығы, Ләйлә Аралбаева/.
6 февралдә Мәләүездә Фаил Абдраҡов иҫтәлегенә һәүәҫкәр композиторҙарҙың республика конкурсы үтә. Быйыл ул Бөйөк Ватан һуғышында Еңеүҙең 70 йыллығына арнала.
Фаил Абдраҡов (1950-2010) — һәүәҫкәр композитор, Башҡортостандың атҡаҙанған мәҙәниәт хеҙмәткәре. Уның йырҙарын республика артистары башҡара, улар халыҡ араһында ла бик популяр.
Конкурста өс йәш категорияһы буйынса һәүәҫкәр композиторҙар ҡатнаша. Ике номинация ла ҡаралған: инструменталь жанр һәм вокал жанры. Бәйгелә ҡатнашыусылар ике әҫәр тәҡдим итергә тейеш. Хәрби-патриотик темаға яҙылған әҫәрҙәргә өҫтәмә балдар ҡаралған.
Жюри составында профессиональ композиторҙар эшләй. Иң яҡшы әҫәрҙәр авторы тип танылған конкурсант Фаил Абдраҡов исемендәге Гран-приға лайыҡ буласаҡ.
Ойоштороусылары — Башҡортостандың Мәҙәниәт министрлығы, Республика халыҡ ижады үҙәгенең Күмертау филиалы, Мәләүез районы хакимиәтенең Мәҙәниәт идаралығы, Мәләүез Ҡала мәҙәниәт һарайы.


text:
Уҡытыусы йылына бәйле Башҡортостан Республикаһында уҙғарыласаҡ саралар тураһында
Рәсәй Федерацияһы Президентының 2009 йылдың 10 мартындағы 259-сы һанлы “Рәсәй Федерацияһында Уҡытыусы йылын уҙғарыу тураһында”ғы Указына ярашлы, Башҡортостан Президенты бөгөнгө Указы менән Рәсәй Федерацияһындағы Уҡытыусы йылына бәйле Башҡортостан Республикаһында саралар әҙерләү һәм үткәреү өсөн Башҡортостан Республикаһы Хөкүмәтенә ойоштороу комитетын булдырырға ҡушты. Рәсәй Федерацияһы Хөкүмәтенең Рәсәй Федерацияһындағы Уҡытыусы йылы сиктәрендә үткәрелергә тейешле раҫланған саралар планын иҫәпкә алып, БР Хөкүмәтенә Башҡортостан Республикаһында үткәреләсәк саралар планын эшләргә һәм раҫларға, Указды тормошҡа ашырыу менән бәйле сығымдарҙы финанслау сығанаҡтарын билдәләргә ҡушылды.
Башҡортостан Республикаһының муниципаль райондары һәм ҡала округтары хакимиәттәренә ошоға ярашлы сараларҙы Рәсәй Федерацияһындағы Уҡытыусы йылына бәйле үткәрергә тәҡдим ителде.
Указдың үтәлешен Башҡортостан Президенты Хакимиәте контролдә тотасаҡ.
Указ ҡул ҡуйылған көндән көсөнә инә.


text:
Тәтешле районында Башҡортостан удмурттары милли мәҙәниәтте үҫтереү мәсьәләләрен тикшерә
Тәтешле районының Яңы Тәтешле ауылында бөгөн Башҡортостан удмурттары республика милли-мәҙәни үҙәгенең отчет-һайлау конференцияһы үтә. Тәтешле, Яңауыл, Борай, Балтас, Йәрмәкәй, Илеш, Кушнаренко, Ҡалтасы райондарынан, Нефтекама, Өфө ҡалаларынан, Удмуртия һәм Пермь крайынан 130-ҙан ашыу делегат килгән. Ултырышта Башҡортостан Президенты Хакимиәтенең ижтимағи-сәйәси үҫеш идаралығы начальнигы урынбаҫары Ришат Сабитов, «Удмурт кенеш» Бөтә Удмуртия ассоциацияһы президенты урынбаҫары Татьяна Ишматова, Башҡортостан һәм Удмуртия Хөкүмәттәренең, йәмәғәт ойошмаларының вәкилдәре ҡатнаша.
Конференцияла ҡатнашыусылар Башҡортостан удмурттарының төп йәмәғәт ойошмаһының, тарих-мәҙәниәт үҙәгенең биш йыллыҡ эшмәкәрлеген һәм уның артабанғы үҫешен, халыҡ мәҙәниәтен һаҡлау, тел проблемалары, республикала удмурт йәштәре ойошмаһын булдырыу, үҫеп килеүсе йәш быуынды рухи һәм әхлаҡи йәһәттән үҫтереү өсөн күләмле мәҙәни һәм спорт саралары үткәреү мәсьәләләрен тикшерә. Удмурт телендә сыҡҡан «Ошмес» республика гәзитенә ярҙам итеүгә айырым иғтибар биреләсәк.
Башҡортостан удмурттарының республика милли-мәҙәни үҙәге удмурттарҙың милли мәҙәниәтен, уларҙың телен, милли традицияларын, этник үҙенсәлеген һаҡлау һәм үҫтереүгә булышлыҡ итеү, халыҡ араһында удмурт мәҙәниәтен һәм телен пропагандалау, мәҙәни һәм ижтимағи-сәйәси характерҙағы һәр төрлө ойошмалар менән хеҙмәттәшлек итеү, мәҙәниәттәр диалогына булышлыҡ итеү һәм ойошма ағзаларының милли һәм социаль мәнфәғәттәрен урындағы һәм төбәк власть органдарында күрһәтеү һәм яҡлау маҡсатында 1996 йылда ойошторолған.
Был ойошма ярҙамында йола байрамдары үткәрелә, биҙәү-ҡулланма сәнғәт түңәрәктәре эшләй.
Ауыл йәштәрен уҡытыу буйынса ҙур эш алып барыла. Ошо маҡсатта үҙәк Нефтекама педагогия колледжы, Удмурт дәүләт университеты, Ижевск медицина академияһы менән хеҙмәттәшлек итә. Бынан тыш, йыл һайын Башҡортостанда «Усточикар» («Оҫталар ҡалаһы») төбәк-ара лагеры ойошторола, унда профессиональ белгестәр балаларҙың ижади һәләттәрен үҫтерә.


text:
Фото:
Владимир Поцяпун Башҡортостан муниципалитеттарын перспективалы проекттар менән таныштыра
Фото:
Дәүләт Думаһы депутаты Владимир Поцяпундың сираттағы төбәк аҙналығы «Берҙәм Рәсәй» партияһы рәйесе Владимир Путиндың Өфөләге йәмәғәт ҡабул итеү бүлмәһендә граждандар менән осрашыуҙан башланды.
Өфөлөләр, тәү сиратта, торлаҡ-коммуналь хужалыҡ тарифтары, торлаҡ һәм коммуналь хеҙмәттәр өсөн түләүҙәрҙе дөрөҫ иҫәпләмәү мәсьәләләре буйынса мөрәжәғәт итте. Депутатҡа ҡала янындағы Нуғай ауылы халҡының инициативалы төркөмө вәкиле лә килде, бына инде нисә йыл ул йорттарҙы электр селтәрҙәренә тоташтырыу мәсьәләһен хәл итә алмай. Электр селтәрҙәренә тоташтырыу өсөн хәҙер шәхси төҙөүселәрҙән ҙур сумма – 300 меңдән ашыу аҡса һорайҙар. Владимир Поцупян фекеренсә, был мәсьәлә федераль кимәлдәге белгестәр менән хәл итеүҙе талап итә. Был һорау буйынса барлыҡ материалдарҙы депутат улар менән тикшермәксе.
Граждандарҙы ҡабул иткәндән һуң, Владимир Поцяпун Ағиҙел ҡалаһы буйынса кәңәшмә үткәрҙе, унда егерме йыл элек атом электростанцияһын төҙөү эштәре туҡтатылған.
— Ағиҙел халҡы, республика министрҙары, урындағы хакимиәт чиновниктары менән осрашыуҙар миңә киләһе һығымта яһарға мәжбүр итте: Ағиҙел ҡалаһы хаҡында бер нисә миф йөрөй, — тине депутат. – Белгестәргә барыһына ла (Ағиҙел ҡалаһында йәшәүселәрҙән алып, республика, «Росатом» дәүләт корпорацияһы, Энергетика министрлығы етәкселәренә тиклем) хәлде асыҡлаған доклад әҙерләргә ҡуштым. Бөгөн электр энергияһына, кадрҙарға ҡағылышлы һәм башҡа айырым һорауҙарға яуап талап ителә. Был һорауҙарға яуаптар артабанғы юлдарҙы күрһәтәсәк, һәм улар, әлбиттә, халыҡҡа еткереләсәк.
Кисә Владимир Поцяпун Өфөлә арзан торлаҡ төҙөүҙәге эшләнмәләргә, торлаҡ-коммуналь хужалыҡ өлкәһендәге проекттарға ҡағылышлы бер нисә кәңәшмә үткәрҙе, был муниципалитеттарға башҡа төбәктәрҙә бойомға ашырылған инновацион проекттар менән танышыу мөмкинлеген бирә. Бөгөн ул Федоровка районында урындағы властар һәм халыҡ менән осрашыуҙар үткәрергә планлаштыра.
Кесе йома депутат, берҙәм рәсәйлеләрҙең «Санкт-Петербург – диңгеҙ баш ҡалаһы» проекты координаторҙарының береһе булараҡ, экологик конференцияла ҡатнашасаҡ. Сара әлеге проект сиктәрендә төньяҡ баш ҡалала үтәсәк. Конференцияла Башҡортостан делегацияһы ла ҡатнашасаҡ.


text:
Йыл башынан Өфөнөң Халыҡ мәшғүллеге хеҙмәтенә 44 меңгә яҡын вакансия тәҡдим ителде
2012 йыл башынан Өфөнөң Халыҡ мәшғүллеге хеҙмәтенә эш тәҡдим итеүселәр менән 44 меңгә яҡын вакансия тәҡдим ителде. Бөгөнгө көнгә ҡаланың вакансиялар банкында 21300-ҙән ашыу буш эш урыны тураһында мәғлүмәт бар.
«Башинформ» агентлығына Өфөнөң Халыҡ мәшғүллеге үҙәгенән хәбәр итеүҙәренсә, хеҙмәт баҙарында көсөргәнешлек коэффициенты, йәғни эшһеҙҙәр менән вакансиялар нисбәте әлеге ваҡытта 0,4 тәшкил итә. Башҡортостан баш ҡалаһында рәсми рәүештә теркәлгән эшһеҙлек кимәле – 1,45 процент.
Әлеге ваҡытта Өфөнөң Халыҡ мәшғүллеге хеҙмәтендә йәмғеһе 8500-ҙән ашыу кеше иҫәптә тора, уларҙың 8100-ҙән ашыуы – эшһеҙ.


text:
Фото:
Маэстро Спиваков Салауатта Йәш таланттар өсөн музыка мәктәбен асты
Фото:
ӨФӨ, 2014 йыл, 15 октябрь. /«Башинформ» мәғлүмәт агентлығы, Әлим Фәйезов/.
Салауатта Владимир Спиваков исемендәге йәш таланттар өсөн музыка мәктәбе асылды. Рәсәйҙең халыҡ артисы үҙе асыу тантанаһында ҡатнашты. Сарала Башҡортостан Республикаһының мәҙәниәт министры Әминә Шафиҡова, Салауат хакимиәте башлығы Фәрит Ғилманов, Салауат ҡалаһының почетлы гражданы Дамир Шәвәлиев ҡатнашты.
Мәктәп билдәле дирижер ҡарауы аҫтында эшләйәсәк. Проекттың идеяһы 2013 йылда маэстро Спиваковтың Салауат ҡалаһына «Мәскәү виртуоздары» дәүләт камера оркестры менән бергә килгәндә тыуа. Ул ваҡытта «Газпром нефтехим Салауат» асыҡ акционерҙар йәмғиәте генераль директоры Дамир Шәвәлиев менән осрашыуҙа Башҡортостандың йәш таланттарына ярҙам итергә һәм яңы музыка мәктәбен асырға ҡарар ителә. Хәйриә концертында салауаттарға бирелгән вәғәҙә үтәлә. Проект йыл дауамында ғәмәлгә ашырыла.
— Алдыбыҙҙа һүҙҙәрҙә, ҡағыҙҙа түгел, ә тормошта иҫ киткес миҫал. Был ҡалала үҙҙәренең ҡалаларын ысынлап та яратҡан кешеләр булғанға мин бик шатмын, — тине Владимир Спиваков. — Башҡортостан Республикаһында һәләтле балалар бик күп, уларға тик ярҙам ҡулын һуҙырға кәрәк, бөгөн шулай ителде лә. Барыһы ла килеп сыҡты һәм беҙҙән һуң да был мәктәптең эшләйәсәгенә, күп балалар тәрбиәләүенә бик ныҡ ышанам.
Рәсәйҙең халыҡ артисы музыка мәктәбенә бүләккә яңы музыка ҡоралдары: алты скрипка һәм бер виончель тапшырҙы, быға оҡшаштар республиканың бер музыка мәктәбендә лә юҡ.
Яңы музыка мәктәбе Салауат музыка колледжының беренсе ҡатында урынлашҡан. Бер йыл эсендә бында бинаның тышына реконструкция, уҡытыу кластарына, концерт залына, хор студияһына ремонт яһалған; тулыһынса инженер селтәре һәм санузел алмаштырылған. Дөйөм алғанда 47 бүлмә ремонтланған. Колледж бинаһын реконструкциялауға 43 миллион һум тотонолған. «Ят балалар булмай» хәйриә фонды һәм «Владимиртепломонтаж» ябыҡ акционерҙар йәмғиәте финанс ярҙам күрһәткәндәр.
2014 йылда Салауат музыка колледжы мәктәп төҙөүгә 10 миллион һумлыҡ президент грантына лайыҡ булды. Бөтә саралар ҙа яңы музыка ҡоралдары алыуға йүнәлтелгән. Бағыусыларҙың сараларына «Steinway» концерт рояле һатып алынған.
В.Т.Спиваков исемендәге йәш таланттар өсөн музыка мәктәбе составына 17 уҡытыу кабинеты, концерт залы, ритмика кабинеты һәм бәләкәй концерт залы инә. Алты бүлексә: фортепиано, скрипка, гитара, халыҡ музыка ҡоролдары, тынлы музыка ҡоралдары, вокал хор студияһы эшләй. Мәктәптә 7 йәштән алып 15 йәшкә тиклемге 50 бала шөғөлләнә. Дәрестәрҙе Салауат уҡытыусылары ғына түгел, шулай уҡ Өфөнән һәм Мәскәүҙән саҡырылған педагогтар ҙа алып бара.
Владимир Спиваков телекүпер ярҙамында Салауат музыканттары өсөн Мәскәүҙән оҫталыҡ кластары үткәрергә планлаштыра.


text:
Хиросима ҡорбандары буйынса сеңләү
Хиросима ҡорбандары буйынса сеңләү, шулай уҡ Хиросима ҡорбандарын хәтерләп сеңләү (Tren Hiroszimy pamięci ofiar), Кшиштоф Пендерецкийҙың 52 ҡыллы инструмент өсөн әҫәре (1960).
Формаль рәүештә әҫәр, әҫәрҙең исеме музыка ижад ителгәндән һуң барлыҡҡа килһә лә, Хиросиманы атом бомбаһына тотоу ҡорбандары иҫтәлегенә арналған[1].
Музыка теле[үҙгәртергә | вики-тексты үҙгәртергә]
«Хиросима ҡорбандары буйынса сеңләү» — К. Пендерецкийҙың авангард осоро ижадында үҙәк әҫәрҙәренең береһе. Әҫәр 52 ҡыллы инструменттан торған камера оркестры өсөн яҙылған, әммә айырым музыка ҡоралдарының тауышы өндәрҙең дөйөм массаһында айырылмай. «Сеңләү»ҙең ғәҙәттәге мәғәнәһендә көйө лә, гармонияһы ла, полифонияһы ла юҡ. Тауыштар сонорика комплексында, кластерҙа ҡушыла. Композитор такт һыҙығын юҡҡа сығара, музыкаль әҫәр бүлектәре оҙайлығы секундтарҙа билдәләнә.
Пендерецкий ҡыллы инструменттарҙа уйнауҙың яңы алымын уйлап таба: музыканттар аҫлыҡ артында уйнайҙар, инструменттарҙың корпусы буйынса һыҙғыс ағасы менән туҡылдаталар.
Әҫәрҙең музыкаһын яҙыу өсөн композитор үҙенсәлекле график ысулы ҡуллана[2].
Пендерецкийҙың артабанғы әҫәрҙәрҙең береһе — 48 ҡыллы инструмент өсөн «Полиморфия» — «Хиросима ҡорбандары буйынса сеңләү»ҙе тыңлаған кешеләрҙең энцефалограммаларын музыкаль сағылдырыуҙан ғибәрәт.
Яҙмалар һәм башҡарыу[үҙгәртергә | вики-тексты үҙгәртергә]
СССР-ҙа әҫәр тәүге тапҡыр 1966 йылда башҡарыла.
Был әҫәрҙе яҙыуҙы тормошҡа ашырҙылар: Антоний Вит[3], Шимон Кавалла[4], Бруно Мадерна[5], Кшиштоф Пендерецкий[6].
«Хиросима ҡорбандары буйынса сеңләү» музыкаһы Стэнли Кубриктың «Сияние», Уильям Фридкиндың «Изгоняющий дьявола» һәм Альфонсо Куарондың «Дитя человеческое», шулай уҡ «Твин Пикс» сериалының 3 миҙгеле 8 һәм 11 серияларында саундтрекка инә.


text:
1 февраль
1 февраль — григориан стиле буйынса йылдың 32-се көнө. Йыл аҙағына тиклем 333 көн ҡала (кәбисә йылында 334).
Йөкмәткеһе
- 1 Байрамдар
- 2 Тарихи ваҡиғалар
- 3 Был көндө тыуғандар
- 3.1 Башҡортостан менән бәйле шәхестәр
- 3.2 Дөйөм исемлек
- 4 Был көндө вафат булғандар
- 5 Йыл көндәре
Байрамдар
Тарихи ваҡиғалар[үҙгәртергә | вики-тексты үҙгәртергә]
- 481 — Вандал короле Хунерих Карфагенда католик һәм ариан епископтары араһында бәхәс ойоштора.
- 772 — 72-се Рим Папаһы итеп консул һәм герцог Теодат ғаиләһенән римлян һайлана, ул Адриан I исемен ҡабул итә.
- 1186 — Госпитальерҙар Сүриәләге Маргат (Маркаб) ҡәлғәһен ала, Иерусалим бирелгәс, ул ордендың үҙәгенә әйләнә.
- 1327 — Англияла барондар фетнәһе һөҙөмтәһендә 15 йәшлек Эдуард III тәхеткә ултыртыла. Ысын хакимлыҡ уның әсәһе Изабелла һәм уның һөйәре Роджер Мортимер ҡулында була.
- 1411 — Бер яҡтан Тевтон ордены, икенсе яҡтан Польша короллеге һәм Бөйөк Литва кенәзлеге араһында Беренсе Торунь солохо төҙөлә. Ул 1410 йылда Грюнвальд алышында орден ғәскәрҙәре тар-мар ителгән 1409—1911 йылғы Бөйөк һуғышты тамамлай.
- 1709 — Тымыҡ океанда Хуан-Фернандес архипелагында Робинзон Крузоның прототибы буласаҡ матрос Александр Селкирк табылған.
- 1720 — Швеция һәм Пруссия солох килешеүенә ҡул ҡуя.
- 1732 — Рәсәй һәм Персия Ғосман империяһына ҡаршы бергәләп көрәшеү хаҡындағы Рәшт килешеүенә ҡул ҡуя.
- 1793 — Франция Англияға һәм Нидерландҡа һуғыш иғлан итә.
- 1816 — Декабристарҙың тәүге йәшерен сәйәси ойошмаһы «Ҡотҡарыу союзы» барлыҡҡа килә.
- 1819 — Оло урҙа ҡырғыҙҙары Рәсәйгә ҡушыла.
- 1835 — Маврикийҙа ҡоллоҡ бөтөрөлә.
- 1865 — АҠШ-та ҡоллоҡ бөтөрөлә.
- 1884 — Инглиз теленең Оксфорд һүҙлегенең тәүге баҫмаһы донъя күрә.
- 1924
- — Бөйөк Британия рәсми рәүештә СССР-ҙы таный.
- — «Белем» (хәҙер «Башҡортостан уҡытыусыһы») журналы сыға башлай.
- 1926 — Ҡырғыҙ АССР-ы ойошторола.
- 1930 — «Таймс» гәзитендә беренсе кроссворд баҫыла.
- 1935 — ВКП(б) Үҙәк Комитеты Политбюроһына Анастас Микоян индерелә.
- 1937 — Өфөлә трамвай йөрөй башлай.
- 1940 — СССР Финляндияға ҡаршы һуғышта Карел муйынында һәм Кумо күле янында һөжүмгә күсә.
- 1942 — Немец ғәскәрҙәре үҙенең йәшерен диңгеҙ коды «Энигма»нан «Тритон»ға күсә.
- 1945 — Икенсе донъя һуғышы: Эквадор Германияға һуғыш иғлан итә.
- 1946 — Трюгве Ли БМО-ның беренсе генераль секретары итеп һайлана.
- 1962 — Куба Америка Дәүләттәре Ойошмаһынан сығарыла.
- 1963 — Өфөлә «Эре панелле йорттар төҙөү» тресы ойошторола.
- 1969 — СССР менән Перу Республикаһы араһында дипломатик мөнәсәбәттәр урынлаштырыла.
- 1980 — СССР менән Лесото араһында дипломатик мөнәсәбәттәр урынлаштырыла.
- 1992 — Һалҡын һуғыш тамамланыу тураһында Рәсәй-Америка декларацияһы.
- Сальвадорҙа утты туҡтатыу үҙ көсөнә инә, 16 йыл барған граждандар һуғышы тамамлана.
Был көндө тыуғандар[үҙгәртергә | вики-тексты үҙгәртергә]
Башҡортостан менән бәйле шәхестәр[үҙгәртергә | вики-тексты үҙгәртергә]
0 һәм 5 һанына тамамланған йылдарҙа тыуғандар[үҙгәртергә | вики-тексты үҙгәртергә]
- 1930 — Ғиләжев Ғабдулла Ғабдрахман улы, режиссёр, педагог, Рәсәйҙең һәм Башҡортостандың күренекле сәнғәт эшмәкәре.
- 1960 — Фәрзәнә Аҡбулатова, журналист һәм яҙыусы, Шәйехзада Бабич исемендәге дәүләт республика йәштәр премияһы лауреаты, Башҡортостандың атҡаҙанған матбуғат һәм киң мәғлүмәт хеҙмәткәре.
- 1950 — Айрат Ҡобағошов, композитор, Башҡортостандың атҡаҙанған сәнғәт эшмәкәре.
1 һәм 6 һанына тамамланған йылдарҙа тыуғандар[үҙгәртергә | вики-тексты үҙгәртергә]
2 һәм 7 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Ғәлимйәнов Флүр Ғәлимйән улы (01.02.1932 — 01.01.2010) — инженер—конструктор. Социалистик Хеҙмәт Геройы (1971).
- Ғилданов Хәләф Ғилван улы (01.02.1932 — 07.01.1994) — Социалистик Хеҙмәт Геройы (1975). БАССР‑ҙың атҡаҙанған ауыл хужалығы механизаторы (1975).
- Дилмөхәмәтов Сәйфулла Ишҡәле улы (01.02.1932 — 27.08.2004) — ҡурайсы. БАССР‑ҙың атҡаҙанған мәҙәниәт хеҙмәткәре (1982).
- Рәхмәтуллин Салауат Ибраһим улы (01.02.1942) — шағир. Яҙыусылар союзы ағзаһы (1993).
- Ғилманов Ғәлимйән Хәмитйән улы (01.02.1957) — яҙыусы, әҙәби тәңҡитсе, ғалим. Татарстан Республикаһының атҡаҙанған сәнғәт эшмәкәре ().
- Матвеева Людмила Михайловна (01.02.1957) — спортсы, мәғариф хеҙмәткәре, ғалим. Еңел атлетика буйынса СССР‑ҙың халыҡ‑ара класлы спорт мастеры (1985), Рәсәйҙең атҡаҙанған спорт мастеры (2005). Башҡортостан Республикаһының күренекле спортсыһы (1998), Рәсәй Федерацияһының физик культура һәм спорт отличнигы (2003), Рәсәй Федерацияһының (2006) һәм Башҡортостан Республикаһының (2006) атҡаҙанған физик культура хеҙмкәрере. Социология фәндәр кандидаты (2004), профессор (2009).
3 һәм 8 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Шаляпин Фёдор Иванович (1.02.1873—12.04.1938), рус опера һәм камера йырсыһы. 1890 йылдың сентябренән 1993 йылғаса Өфөлә йәшәй һәм эшләй. Совет Рәсәйенең беренсе халыҡ артисы (1918).
- Теләпов Әҙеһәм Зариф улы (1.02.1903—1976), хәрби эшмәкәр, полковник, Ленин һәм Ҡыҙыл Байраҡ ордендары кавалеры.
- Фәрит Вәхитов (1.02.1933), журналист, тарихсы, 2002—2006 йылдарҙа Республика Хәрби дан музейының ғилми хеҙмәткәре. Башҡортостандың атҡаҙанған мәҙәниәт хеҙмәткәре, Башҡортостан Хөкүмәтенең Шәһит Хоҙайбирҙин исемендәге премияһы лауреаты (2000).
- Иванов Владимир Николаевич (1.02.1938—9.07.1993), спортсы, тренер, РСФСР-ҙың еңел атлетика буйынса атҡаҙанған тренеры (1991), Башҡорт АССР-ының атҡаҙанған физик культура хеҙмәткәре (1988). Сығышы менән Башҡортостандың Бәләбәй ҡалаһынан.
- Әхиәров Венер Хатип улы (1.02.1938—2001), ғалим-геолог, геология-минералогия фәндәре докторы, РСФСР-ҙың атҡаҙанған геологы, СССР-ҙың Дәүләт премияһы лауреаты. Сығышы менән хәҙерге Башҡортостан Республикаһының Саҡмағош районы Тамъян ауылынан.
- Дәүләтбаева Мәрйәм Ағил ҡыҙы (1.02.1943), штукатур-буяусы, 1984—1992 йылдарҙа Хәйбулла районы Аҡъяр ауылындағы 110-сы һөнәрселек училищеһының производствоға өйрәтеү мастеры, Башҡорт АССР-ының атҡаҙанған төҙөүсеһе.
- Ишемғолов Дамир Нуретдин улы (1.02.1943), рәссам. 1993 йылдан Рәсәй Федерацияһының Рәссамдар союзы ағзаһы. 1996—2010 йылдарҙа Өфө сәнғәт училищеһы уҡытыусыһы. Башҡортостан Республикаһының атҡаҙанған рәссамы (2001).
- Салауатов Юнир Хәй улы (1.02.1948), нәфис һүҙ оҫтаһы, юморист һәм сатирик, Башҡортостандың атҡаҙанған артисы.
- Ноғоманова Фирҙәүес Ғабдулла ҡыҙы (1.02.1963), Зәйнәб Биишева исемендәге «Китап» нәшриәтенең нәфис әҙәбиәт редакцияһы мөдире, Башҡортостандың атҡаҙанған матбуғат һәм киң мәғлүмәт хеҙмәткәре.
4 һәм 9 һанына тамамланған йылдарҙа тыуғандар[үҙгәртергә | вики-тексты үҙгәртергә]
Дөйөм исемлек[үҙгәртергә | вики-тексты үҙгәртергә]
- 1857 — Владимир Михайлович Бехтерев, рус невропатологы, психиатр, психолог һәм физиолог.
- 1884 — Евгений Иванович Замятин, рус яҙыусыһы.
- 1931 — Ельцин Борис Николаевич, Рәсәйҙең тәүге президенты.
- 1942 — Лев Валерьянович Лещенко, эстрада йырсыһы, РСФСР-ҙың халыҡ артисы.


text:
Мәҙәни яңылыҡтар
Күргәҙмәлә, махсус китапхана студияһында, төрлө йылдарҙа яҙҙырылған китап уҡыусыларҙың тауыштары буласаҡ. Күптәре республикабыҙҙа ғына түгел, ә уның сиктәрендә лә танылыу алған.
Шуларҙың араһында, билдәле композитор Салауат Низаметдиновтың “Тәүбәгә килеү” китабы. Йыйынтыҡҡа ингән ижади эштәрҙең авторҙары – республикабыҙҙың төрлө ерҙәрендә йәшәгән һаулығы сикле кешеләр. Йыйынтыҡ, Урал Мостафин, Ольга Вилданова, Ольга Москвина, Константин Чернов, Светлана Чистякова кеүек 46 профессиональ һәм һәүәҫкәр әҙиптәрҙең прозаик һәм оэтик әҫәрҙәрен туплаған.
“Башҡортостандың күреү һәләтенән яҙған мәҙәниәт һәм сәнғәт эшмәкәрҙәре” библиографик күрһәтмә Башҡортостан республикаһының талантлы мәҙәниәт һәм сәнғәт эшмәкәрҙәренә арналған.


text:
Рөстәм Хәмитов яҙғы баҫыу эштәренә әҙерлек буйынса кәңәшмә үткәрҙе
Кисә Башҡортостан Башлығы Рөстәм Хәмитов агросәнәғәт комплексы эшмәкәрлегенең 2017 йылғы йомғаҡтарына, 2018 йылдағы бурыстарға һәм яҙғы баҫыу эштәренә әҙерлек мәсьәләләренә арналған киңәйтелгән кәңәшмә үткәрҙе.
Сарала республика Хөкүмәте ағзалары, Дәүләт Йыйылышы – Ҡоролтай депутаттары, министрлыҡ һәм ведомство вәкилдәре, муниципалитет башлыҡтары, предприятие һәм учреждение етәкселәре ҡатнашты.
— Сәсеүгә тиклем ваҡыт күп ҡалманы, хәл ителмәгән мәсьәләләр етерлек. Күрәһегеҙ, быйыл ҡыш күп кенә насар бүләктәр эшләне, – тине Рөстәм Хәмитов. – Беҙҙә яуым-төшөм, ҡар запасы юҡ. Ҡар ҡатламы саҡ 10 сантиметрға етә. Тупраҡта дым етешмәүҙең кризис билдәгә етеүе ихтимал. Февралдә лә ҡар шулай аҙ булһа, проблемалар булыуы мөмкин. Беҙгә төрлө хәл-ваҡиғаларға әҙер булырға һәм тейешле эш планын күҙ алдында тоторға кәрәк.
Республика Башлығы муниципалитет етәкселәренә урындарҙа тейешле кәңәшмәләр үткәрергә, хужалыҡтарҙан баҫыуҙарҙағы хәл, ужым культураларының торошо, уңыш буйынса фараздар тураһында мәғлүмәт йыйырға һәм кәрәкле ҡарарҙар ҡабул итеү өсөн республика Хөкүмәтенә тапшырырға ҡушты.
Уның һүҙҙәренсә, ремонт өсөн кәрәк-яраҡ, яғыулыҡ-майлау материалдары, сифатлы орлоҡтар, минераль ашламалар, кредиттар менән тәьмин итеү буйынса мәсьәләләрҙе әле уҡ хәл итергә кәрәк.
— Һөнәрҙәштәр, һеҙҙән республиканың ысын ихтыяжына, баҙар хәленә иҫәп тотоуығыҙҙы һорайым. Шунан сығып, пландар төҙөгөҙ, – тип билдәләне Рөстәм Хәмитов. – Беҙгә донъя баҙарында уңышлы конкурентлыҡ итә һәм эске тотоноуҙы тулыһынса тәьмин итә алған заманса, юғары технологик агробизнес кәрәк.